sagorsarker/bangla-wikipedia huggingface dataset:
মেহের দক্ষিণ ইউনিয়ন

মেহের দক্ষিণ বাংলাদেশের চাঁদপুর জেলার অন্তর্গত শাহরাস্তি উপজেলার একটি ইউনিয়ন।
মেহের দক্ষিণ ইউনিয়নের আয়তন ১,৮৭১ একর।
২০১১ সালের পরিসংখ্যান অনুযায়ী মেহের দক্ষিণ ইউনিয়নের জনসংখ্যা ১৩,৪৩৯ জন। এর মধ্যে পুরুষ ৬,০৭০ জন এবং মহিলা ৭,৩৬৯ জন। মোট পরিবার ২,৮২০টি।
শাহরাস্তি উপজেলার মধ্যাংশে মেহের দক্ষিণ ইউনিয়নের অবস্থান। এ ইউনিয়নের দক্ষিণে সূচীপাড়া উত্তর ইউনিয়ন, পূর্বে রায়শ্রী দক্ষিণ ইউনিয়ন ও রায়শ্রী উত্তর ইউনিয়ন, উত্তরে মেহের উত্তর ইউনিয়ন ও শাহরাস্তি পৌরসভা এবং পশ্চিমে টামটা দক্ষিণ ইউনিয়ন ও হাজীগঞ্জ উপজেলার গন্ধর্ব্যপুর উত্তর ইউনিয়ন অবস্থিত।
মেহের দক্ষিণ ইউনিয়ন শাহরাস্তি উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম শাহরাস্তি থানার আওতাধীন। এটি জাতীয় সংসদের ২৬৪নং নির্বাচনী এলাকা চাঁদপুর-৫ এর অংশ।
২০১১ সালের পরিসংখ্যান অনুযায়ী মেহের দক্ষিণ ইউনিয়নের সাক্ষরতার হার ৬০.৯%।
রায়শ্রী দক্ষিণ ইউনিয়ন

রায়শ্রী দক্ষিণ বাংলাদেশের চাঁদপুর জেলার অন্তর্গত শাহরাস্তি উপজেলার একটি ইউনিয়ন।
রায়শ্রী দক্ষিণ ইউনিয়নের আয়তন ৩,৪৯৬ একর।
২০১১ সালের পরিসংখ্যান অনুযায়ী রায়শ্রী দক্ষিণ ইউনিয়নের জনসংখ্যা ১৯,৬৭৪ জন। এর মধ্যে পুরুষ ৮,৮১২ জন এবং মহিলা ১০,৮৬২ জন। মোট পরিবার ৩,৯৭২টি।
শাহরাস্তি উপজেলার পূর্বাংশে রায়শ্রী দক্ষিণ ইউনিয়নের অবস্থান। এ ইউনিয়নের উত্তরে রায়শ্রী উত্তর ইউনিয়ন, পশ্চিমে মেহের দক্ষিণ ইউনিয়ন, দক্ষিণে চিতোষী পশ্চিম ইউনিয়ন ও চিতোষী পূর্ব ইউনিয়ন, দক্ষিণ-পূর্বে কুমিল্লা জেলার মনোহরগঞ্জ উপজেলার ঝলম দক্ষিণ ইউনিয়ন এবং পূর্বে কুমিল্লা জেলার মনোহরগঞ্জ উপজেলার ঝলম উত্তর ইউনিয়ন ও লাকসাম উপজেলার মুদাফফরগঞ্জ দক্ষিণ ইউনিয়ন অবস্থিত।
রায়শ্রী দক্ষিণ ইউনিয়ন শাহরাস্তি উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম শাহরাস্তি থানার আওতাধীন। এটি জাতীয় সংসদের ২৬৪নং নির্বাচনী এলাকা চাঁদপুর-৫ এর অংশ।
২০১১ সালের পরিসংখ্যান অনুযায়ী রায়শ্রী দক্ষিণ ইউনিয়নের সাক্ষরতার হার ৭২%।
বেরনাইয়া বাজার
খিলা বাজার 
নাহারা বাজার
রঘুরামপুর বাজার
সুন্দরীদের চিত্রশালা

সুন্দরীদের চিত্রশালা () ১৮২৭ এবং ১৮৫০ সালের মধ্যে আঁকা জার্মানি মিউনিখের এবং মিউনিখের আভিজাত্য ও মধ্যবিত্ত শ্রেণীর মধ্যকার সবচেয়ে সুন্দরী নারীর ৩৬ টি প্রতিকৃতির একটি সংগ্রহ (বেশিরভাগ জোসেফ কার্ল স্টিলারের দ্বারা ১৮২০ সালে আদালতের চিত্রকেন্দ্র নিযুক্ত করেছিলেন) এবং বয়ারিয়ার লুডভিগ -১ দ্বারা সংগৃহীত মিউনিখের নিম্ফেনবুর্গ প্রাসাদের দক্ষিণ প্যাভিলিয়নে। ফ্রীডরিক ডুর্কের দুটি অতিরিক্ত তৈরি করা হয়েছিল। শ্যোমকারের মেয়ে হেলেন সেডলমায়ার, অভিনেত্রী শার্লট ভন হ্যাগন (মিউনিখ, বার্লিন এবং সেন্ট পিটার্সবার্গে শ্রোতাদের দ্বারা সম্মানিত) এবং রাজা আইরিশের উপপত্নী এলিজা গিলবার্ট (লোলা মন্টেজ) এবং মারিয়ানা মার্কেসা ফ্লোরেঞ্জি এর প্রতিকৃতিগুলির সেরা চিত্র।
সংগ্রহটি এমন সিরিজের জন্য একটি ফ্যাশনের একটি দেরী উদাহরণ ছিল, যার মধ্যে রয়েছে ফরাসি আদালতের beauties এর মিউনিখের একটি প্রাক্তন একটি, ম্যাক্সিমিলিয়ান দ্বিতীয় এমানুয়েল দ্বারা ভার্সিল থেকে ফিরে এসেছে, যিনি সেখানে একটি সময় কাটিয়েছিলেন। ইংল্যান্ডে উইন্ডসর সুন্দরী, ১৬৬০ এর দশকে স্যার পিটার লেলির চিত্রিত কিং এর মালপত্রের ১১ জন এবং স্যার গডফ্রে নালারের পরবর্তী সেট হ্যাম্পটন কোর্ট সুন্দরী ।
পোর্ট্রেট একটি তালিকা অনুসরণ করে:
হাফিজ বশির আহমেদ

হাফিজ বশির আহমেদ (জন্ম:১ আগস্ট ১৯৬০) হলেন একজন ভারতীয় রাজনীতিবিদ, যিনি নিখিল ভারতীয় সংযুক্ত গণতান্ত্রিক মোর্চার রাজনীতির সাথে যুক্ত। ২০০৬ সাল থেকে তিনি আসাম বিধানসভায় পশ্চিম বিলাসীপাড়া বিধানসভা কেন্দ্রের বিধায়ক হিসেবে দায়িত্ব পালন করছেন।
হাফিজ বশির আহমেদ ১৯৬০ সালের ১ আগস্ট ভারতের আসাম রাজ্যের ধুবড়ি জেলার অন্তর্গত বিলাসীপাড়া থানার আনন্দনগর গ্রামে জন্মগ্রহণ করেন। তাঁর পিতার নাম হাফিজ নূর আহমেদ এবং মায়ের নাম মছিরন নেছা।
হাফিজ বশির আহমেদ ১৯৭৮ সালে রঙিয়া হাই মাদ্রাসা থেকে মাধ্যমিক ও ১৯৮১ সালে নবজ্যোতি কলেজ উচ্চমাধ্যমিক শিক্ষা সম্পন্ন করেন। তারপর ১৯৮৪ সালে গৌহাটি বিশ্ববিদ্যালয়ের অধীনে মধ্য কামরূপ কলেজ থেকে স্নাতক (সম্মান) এবং ১৯৮৬ গৌহাটি বিশ্ববিদ্যালয় থেকে সর্বশ্রেষ্ঠ স্নাতকোত্তর হিসেবে রাষ্ট্রপতি পুরস্কার প্রাপ্ত হন। এরপর ১৯৮৮ সালে তিনি গোয়ালপাড়া জেলার জলেশ্বরস্থিত কাটারিহারা টাইটেল মাদ্রাসা থেকে আসামের মাদ্রাসা শিক্ষা বোর্ডের অধীনে প্রথম শ্রেণিতে ১ম হয়ে এম.এম ডিগ্রি অর্জন করেন। এছাড়া তিনি উত্তর প্রদেশের দারুল উলুম দেওবন্দ বিশ্ববিদ্যালয়েও ১৯৭৪ সাল থেকে ১৯৪০ সাল পর্যন্ত অধ্যায়ন করেন।
বশির আহমেদ বিলাসীপাড়া সিনিয়র মাদ্রাসার সুপারিনটেন্ডেন্ট এবং গৌহাটির কটন কলেজে প্রভাষক হিসেবে দায়িত্ব পালন করেছেন। এছাড়া তিনি মারকাজুল মা'আরিফ নামক একটি বেসরকারি সংস্থার প্রকাশনা সম্পাদক এবং গোয়ালপাড়ার মারকাজ দারুল ইয়াতামা নামক একটি এতিমখানার সেক্রেটারি হিসেবে কাজ করেছেন। তিনি জমিয়ত উলামায়ে হিন্দ আসাম শাখার সাধারণ সম্পাদক ছিলেন।
২০০৬ সালের আসামের বিধানসভা নির্বাচনে তিনি বদরুদ্দিন আজমল নেতৃত্বাধীন অসম সংযুক্ত গণতান্ত্ৰিক মোৰ্চার হয়ে নির্বাচনে অংশ নেন এবং পশ্চিম বিলাসীপাড়া বিধানসভা কেন্দ্র থেকে বিধায়ক নির্বাচিত হন। পরবর্তীতে সংগঠনটির নাম "সর্ব ভারতীয় সংযুক্ত গণতান্ত্ৰিক মোৰ্চা" রাখা হয়। বশির ২০১১ ও ২০১৬ সালেও একই আসন থেকে বিধায়ক নির্বাচিত হন।
তিনি প্রায় ১৮টি বই অসমীয়া ভাষায় অনুবাদ ও সংকলন করেছেন।
বশির আহমেদ ১৯৮২ সালের ২ জুলাই তৈয়বা খাতুনের সাথে বিবাহ বন্ধনে আবদ্ধ হন। তাঁদের ৫টি পুত্র ও একটি কন্যা সন্তান আছে।
হিন্দুস্তান পেপার কর্পোরেশন লিঃ টাউনশিপ এরিয়া পাঁচগ্রাম

হিন্দুস্তান পেপার কর্পোরেশন লিঃ টাউনশিপ এরিয়া পাঁচগ্রাম হল ভারতের আসাম রাজ্যের হাইলাকান্দি জেলার একটি শহর। হিন্দুস্তান পেপার কর্পোরেশন লিমিটেড এর অধীনে বরাক ভ্যালির একটি সুন্দর শহর (এছাড়া এটিকে বরাক ভ্যালির দ্বিতীয় শিলং নামেও পরিচিত)।
ভারতের ২০০১ সালের আদমশুমারি অনুসারে, হিন্দুস্তান পেপার কর্পোরেশন লিঃ টাউনশিপ এরিয়া পাঁচগ্রাম এর জনসংখ্যা হল ৫,৫৭৮ জন। এর মধ্যে পুরুষ ৫৪% এবং নারী ৪৬%। হিন্দুস্তান পেপার কর্পোরেশন লিঃ টাউনশিপ এরিয়া পাঁচগ্রাম এর গড় সাক্ষরতার হার ৭৩%, সারা ভারতের সাক্ষরতার হার ৫৯.৫%, তার চাইতে হিন্দুস্তান পেপার কর্পোরেশন লিঃ টাউনশিপ এরিয়া পাঁচগ্রাম এর সাক্ষরতার হার বেশি। পুরুষদের মধ্যে সাক্ষরতার হার ৭৯% এবং নারীদের মধ্যে সাক্ষরতার হার ৬৭%। এই শহরের জনসংখ্যার ১৪% হল ৬ বছর বা তার কম বয়সী।
পাঁচগ্রাম হল আলগাপুর লোকসভা কেন্দ্রের অন্তর্গত।
এনএইচ ৫৩ জাতীয় সড়কটি এই টাউনশিপের উপর দিয়ে গেছে এবং এই শহরটিকে শিলং এবং গুয়াহাটির সঙ্গে সংযোগ স্থাপন করেছে।
শহরটির অবস্থানের অক্ষাংশ ও দ্রাঘিমাংশ হল ।
হিন্দুস্তান পেপার কর্পোরেশন লিঃ টাউনশিপ এলাকাটি ১০০ মিটার গড় উচ্চতার একটি পাহাড়ী অঞ্চল। পাহাড়গুলি হল ভাঁজ পড়া পর্বতমালার শিলা দিয়ে বেষ্টিত।
মইনুদ্দিন আহমেদ

মইনুদ্দিন আহমেদ হলেন একজন ভারতীয় রাজনীতিবিদ, যিনি নিখিল ভারতীয় সংযুক্ত গণতান্ত্রিক মোর্চার রাজনীতির সাথে যুক্ত। ২০১১ সাল থেকে ২০১৬ সাল পর্যন্ত তিনি আসাম বিধানসভায় জলেশ্বর বিধানসভা কেন্দ্রের বিধায়ক হিসেবে দায়িত্ব পালন করছেন।
সাহাব উদ্দিন আহমেদ

সাহাব উদ্দিন আহমেদ হলেন একজন ভারতীয় রাজনীতিবিদ, যিনি নিখিল ভারতীয় সংযুক্ত গণতান্ত্রিক মোর্চার রাজনীতির সাথে যুক্ত।২০১৬ সাল থেকে তিনি আসাম বিধানসভায় জলেশ্বর বিধানসভা কেন্দ্রের বিধায়ক হিসেবে দায়িত্ব পালন করছেন।
মিউনিখ (চলচ্চিত্র)

মিউনিখ হলো ২০০৫সালের একটি ইতিহাস ভিত্তিক চলচ্চিত্র। এই চলচ্চিত্রটি প্রযোজনা ও পরিচালনা করেছেন স্টিভেন স্পিলবার্গ। এটি লিখেছেন টনি কুশনার এবং এরিক রথ। এটি "ভেনগিন্স" বই এর উপর ভিত্তি করে তৈরি।
"মিউনিখ" ৫টি একাডেমি এওয়ার্ডস এর মনোনয়ন পায়ঃ সেরা চলচ্চিত্র, সেরা পরিচালক, সেরা চিত্রনাট্য, সেরা এডিটিং, সেরা স্কোর। চলচ্চিত্রটি সারা বিশ্বে $১৩০ মিলিয়ন আয় করে। কিন্তু যুক্তরাষ্ট্রে এটি মাত্র $৪৭ মিলিয়ন আয় করে, যার কারণে এটি আঞ্চলিকভাবে স্পিলবার্গের সর্বনিম্ন আয় করা সিনেমা। ২০১৭সালে, দ্যা নিউ ইয়র্ক টাইমস এটিকে "২১শতকের এখন পর্যন্ত সেরা চলচ্চিত্র" বলে তথ্য প্রকাশ করে।
১৯৭২সালের মিউনিখ অলিম্পিকে পেলেস্তানের জঙ্গি দল ব্ল্যাক সেপ্টেম্বর ইসরাইল অলিম্পিক দলের এগারো জন সদস্যকে হত্যা করে। আবনার কোফম্যান, একজন জার্মান গোয়েন্দা যাকে এই ঘটনায় নিযুক্ত পেলেস্তানীদের খুজেঁ বের করার জন্য নিযুক্ত করা হয়। তার দলে সারা বিশ্ব থেকে চারজন ইহুদী সদস্যকে নিযুক্ত করা হয়ঃ দক্ষিণ আফ্রিকার গাড়ি চালক স্টিভ, বেলজিয়ামের খেলনা নির্মাতা এবং বিস্ফোরক বিশেষজ্ঞ রবার্ট, ইসরায়েলের সাবেক সেনা সদস্য কার্ল এবং ডেনিশ হান্স। তাদেরকে নানা তথ্য প্রদান করে ফ্রেঞ্চ লুইস।
রোমে, দলটি ওয়ায়েল জাইটারকে গুলি করে এবং হত্যা করে, যিনি একজন কবি। প্যারিসে, তারা মাহমুদ হামশারির ঘরে একটি বোম স্থাপন করে। সাইপ্রাসে, তারা হোসেন আব্দে আল চির হোটেল কক্ষকে বিস্ফোরিত করে।
রোটেন টমেটোস এ, ২০৬জনের পর্যালোচনায় ৭৮% গ্রহণযোগ্যতা রেটিং পায়, যা গড়ে ৭.৪৪/১০ রেটিং। সাইটটিতে বলা হয়, ""মিউনিখ" এটির লক্ষ্যেে পৌঁছাতে পারবে না, কিন্তু এটির রোমাঞ্চকর ও রাজনৈতিক কাহিনীর জন্য এটি দেখা যায়"।রজার এবার্ট প্রশংসা করে বলেন, "এই চলচ্চিত্রেে স্পিলবার্গ নাটকীয়ভাবে সংলাপ প্রদর্শন করেছন, যা অতর্কযোগ্যকে তর্কযোগ্য করেছে।" তিনি ২০০৫সালে এটিকে তার সেরা দশের তালিকায় ৩নাম্বারে স্থান দিয়েছেন। জেমস বেরার্ডিনেল্লি লিখেছেন, ""মিউনিখ" চোখ খুলে দেওয়ার একটি চলচ্চিত্র যেটি কঠিন প্রশ্ন জিজ্ঞেস করে, উন্নত চরিত্রকে প্রদর্শন করে এবং আমাদেরকে সবসময় উত্তেজনায় রাখে।" তিনি এটিকে বছরের সেরা চলচ্চিত্র হিসেবে খ্যাত করেন। ২০০৫সালের এটিই একমাত্র চলচ্চিত্র ছিল যেটিকে বেরার্ডিনেল্লি ৪তারকা প্রদান করেছিলেন, এবং তিনি তার সর্বকালের সেরা ১০০ এর তালিকায় এটিকে অন্তর্ভুক্ত করেন।
"ভ্যারাইটি" এর পর্যালোচক টড ম্যাককার্থি মিউনিখকে "সুন্দরভাবে তৈরি চলচ্চিত্র" বলেন। 
"মিউনিখ" চলচ্চিত্রটি বিভিন্ন সমালোচকদের দ্বারা সেরা দশ তালিকায় তালিকাভুক্ত হয়েছিলো।
কিছু সমালোচক ইসরায়েলের গুপ্তঘাতকদের জঙ্গির সাথে তুলনা করায় চলচ্চিত্রটির সমালোচনা করেছেন। লিওন উইসেলটার "দ্যা নিউ রিপাবলিক" এ লিখেছেন, "...খারাপ, 'মিউনিখ' সন্ত্রাসবাদ মোকাবেলার ঘটনাকে সন্ত্রাসবাদ হিসেবে তুলে ধরেছে, বা এটি দুটি ঘটনাকে একই মনে করেছে"।
যদিও মিউনিখ কাল্পনিক একটি চলচ্চিত্র, কিন্তু এই চলচ্চিত্র ১৯৭০দশকের কিছু বাস্তব ঘটনা ও আসল লোকদের প্রদর্শন করে। ইসরায়েলির দিক থেকে, এই চলচ্চিত্রে প্রধানমন্ত্রী গোল্ডা মেইর কে প্রদর্শন করে।
ব্ল্যাক সেপ্টেম্বর এর সদস্যদের নাম এবং মৃত্যুও চলচ্চিত্রে অনেকটাই বাস্তবিক।
আবদুর রহিম আজমল

আবদুর রহিম আজমল হলেন একজন ভারতীয় রাজনীতিবিদ, যিনি নিখিল ভারতীয় সংযুক্ত গণতান্ত্রিক মোর্চার রাজনীতির সাথে যুক্ত।২০১৪ সাল থেকে তিনি আসাম বিধানসভায় যমুনামুখ বিধানসভা কেন্দ্রের বিধায়ক হিসেবে দায়িত্ব পালন করছেন। তিনি নিখিল ভারতীয় সংযুক্ত গণতান্ত্রিক মোর্চার সভাপতি বদরুদ্দিন আজমলের পুত্র।
সিরাজুদ্দিন আজমল

সিরাজুদ্দিন আজমল হলেন একজন ভারতীয় রাজনীতিবিদ, যিনি নিখিল ভারতীয় সংযুক্ত গণতান্ত্রিক মোর্চার রাজনীতির সাথে যুক্ত।২০০৬ সাল থেকে ২০১৪ সাল পর্যন্ত তিনি আসাম বিধানসভায় যমুনামুখ বিধানসভা কেন্দ্রের বিধায়ক হিসেবে দায়িত্ব পালন করছেন। ২০১৪ সালে থেকে ২০১৯ সাল পর্যন্ত তিনি লোকসভায় বড়পেটা লোকসভা কেন্দ্রের লোকসভা সদস্য হিসেবে দায়িত্ব পালন করেছেন।
যোগাত্মক বিপরীত সংখ্যা

যোগাত্মক বিপরীত সংখ্যা(Additive Inverse) যদি যেকোনো দুটি সংখ্যার যোগফল ০(শূণ্য) হয়, তবে একটিকে অন্য সংখ্যাটির যোগাত্মক বিপরীত সংখ্যা বলা হয়। এর থেকেই ঋণাত্মক সংখ্যার ধারণাটির উদ্ভব হয়। উদাহরণ স্বরূপ, যেকোনো একটা সংখ্যা যেমন ৪-এর যোগাত্মক বিপরীত সংখ্যাটি হবে (-৪) এবং (-৪)-এর যোগাত্মক বিপরীত হবে ৪, যেখানে -
৪+(-৪)=০,বা (-৫)+৫=০
প্ৰতিটি ধনাত্মক সংখ্যার যোগাত্মক বিপরীত হবে সংখ্যাটির ঋণাত্মক মান। অন্যদিকে, প্ৰতিটি ঋণাত্মক সংখ্যার যোগাত্মক বিপরীত হ'ল সংখ্যাটির ধনাত্মক মান। ০(শূণ্য) নিজেই নিজের যোগাত্মক বিপরীত।
রাধেশ্যাম বিশ্বাস

রাধেশ্যাম বিশ্বাস একজন ভারতীয় রাজনীতিবিদ, যিনি নিখিল ভারতীয় সংযুক্ত গণতান্ত্রিক মোর্চার রাজনীতির সাথে যুক্ত। ২০১৪ সালে ষোড়শ লোকসভা নির্বাচনে তিনি করিমগঞ্জ লোকসভা কেন্দ্রের লোকসভা সদস্য হিসেবে নির্বাচিত হয়েছিলেন।
মামুন ইমদাদুল হক চৌধুরী

মামুন ইমদাদুল হক চৌধুরী হলেন একজন ভারতীয় রাজনীতিবিদ, যিনি নিখিল ভারতীয় সংযুক্ত গণতান্ত্রিক মোর্চার রাজনীতির সাথে যুক্ত।২০১৬ সাল থেকে তিনি আসাম বিধানসভায় নাওবৈচা বিধানসভা কেন্দ্রের বিধায়ক হিসেবে দায়িত্ব পালন করছেন।
সারিকাইত জমিদার বাড়ি

সারিকাইত জমিদার বাড়ি বাংলাদেশ এর চট্টগ্রাম জেলার সন্দ্বীপ উপজেলার সারিকাইত ইউনিয়নে অবস্থিত এক ঐতিহাসিক জমিদার বাড়ি।
জমিদার বাড়িটি বাংলা ১৩৪৮ সালে জমিদার প্রাণ হরি গুহ প্রতিষ্ঠা করেন। এই জমিদার বাড়িটির প্রতিষ্ঠাতা প্রাণ হরি গুহের নাতি পুলিন চন্দ্র গুহের জমিদার বাড়ি নামেই বেশ পরিচিত।
জমিদার বাড়ির বংশধররা অনেকে এখনো এখানে বসবাস করেন। জমিদারী প্রথা বিলুপ্ত হওয়ার পর ও দেশ ভাগের পর অনেকেই ভারতে চলে গেলেও পুলিন গুহ ও ক্ষিতিশ গুহের বংশধররা এখনো এখানে বসবাস করেন। একাধারে সাগরের ভাঙ্গণের কারণে জমিদার বাড়িটি প্রায় ধ্বংসের মুখে। তবে আশার কথা হচ্ছে, বর্তমানে ভাঙ্গণ বন্ধ হয়ে বিস্তীর্ণ এলাকা জুড়ে চর জেগে উঠেছে।
গ্যাস ধ্রুবক

গ্যাস ধ্ৰুবক (মোলার, বিশ্বজনীন, বা আদৰ্শ গ্যাস ধ্রুবক বলেও পরিচিত) হল একটা প্রাকৃতিক ধ্ৰুবক। একে পদাৰ্থ বিজ্ঞানের বিভিন্ন মৌলিক সমীকরণে ব্যবহার করা হয়; যেমন: আদর্শ গ্যাস সমীকরণ ও নার্নস্ট সমীকরণ। গ্যাস ধ্ৰুবক বল্টজম্যান ধ্ৰুবক-এর সমতুল্য। এই ধ্ৰুবক বয়লের সূত্ৰ, চাৰ্লসের সূত্ৰ, অ্যাভোগ্যাড্রোর সূত্ৰ ও গে-লুসাকের সূত্ৰ-এর ধ্ৰুবকগুলির সমন্বয়। গ্যাস ধ্ৰুবককে বা "") চিহ্ন দিয়ে সূচিত করা হয়।
গ্যাস ধ্ৰুবকের মান হ'ল:
নজরুল হক

নজরুল হক হলেন একজন ভারতীয় রাজনীতিবিদ, যিনি নিখিল ভারতীয় সংযুক্ত গণতান্ত্রিক মোর্চার রাজনীতির সাথে যুক্ত। ২০১৬ সাল থেকে তিনি আসাম বিধানসভায় ধুবড়ি বিধানসভা কেন্দ্রের বিধায়ক হিসেবে দায়িত্ব পালন করছেন।
রফিকুল ইসলাম (ভারতীয় রাজনীতিবিদ)

রফিকুল ইসলাম হলেন একজন ভারতীয় রাজনীতিবিদ, যিনি নিখিল ভারতীয় সংযুক্ত গণতান্ত্রিক মোর্চার রাজনীতির সাথে যুক্ত। তিনি আসাম বিধানসভার একজন বিধায়ক।
রফিকুল ইসলাম ২০১১ সাল থেকে ২০১৬ সাল পর্যন্ত তিনি আসাম বিধানসভায় ধুবড়ি বিধানসভা কেন্দ্রের বিধায়ক হিসেবে দায়িত্ব পালন করছেন। ২০১৯ সালের ২৪ অক্টোবর অনুষ্ঠিত উপনির্বাচনে তিনি পুনরায় উক্ত বিধানসভা কেন্দ্রের বিধায়ক হিসেবে নির্বাচিত হন।
নারুলা ইনস্টিটিউট অফ টেকনোলজি

নারুলা ইন্সটিটিউট অফ টেকনোলজি ভারতের পশ্চিমবঙ্গের কলকাতার আগরপাড়ায় অবস্থিত একটি স্বায়ত্তশাসিত বেসরকারি প্রকৌশল কলেজ। এটি জে আই এস গ্রুপের অধীনে সাতটি কলেজের একটি, একটি শিখ সংখ্যালঘু গোষ্ঠী এবং সংখ্যালঘু পেশাগত একাডেমিক প্রতিষ্ঠানের সমিতির (AMPAI) সদস্য।
বি টেক-এ ভর্তির জন্য "পশ্চিমবঙ্গ যুগ্ম প্রবেশিকা পরীক্ষা" (WBJEE) এবং "জে ই ই (মেন) পরীক্ষা" দিতে হয়। এম টেক-এ ভর্তির জন্য "গেট" (GATE) এবং "পি জি ই টি" (PGET) পরীক্ষা দিতে হয়।
এই প্রতিষ্ঠানের পৃথক মেয়েদের এবং ছেলেদের হোস্টেল আছে। মেয়েদের হোস্টেল ক্যাম্পাসের ভেতরে অবস্থিত এবং ছেলেদের হোস্টেল প্রধান ক্যাম্পাস থেকে কিছু দূরে অবস্থিত। কলেজের ক্যাম্পাসে একটি অতিথিশালাও অবস্থিত।
কলেজটি মৌলানা আবুল কালাম আজাদ প্রযুক্তি বিশ্ববিদ্যালয়, অল ইন্ডিয়া কাউন্সিল ফর টেকনিক্যাল এডুকেশন (AICTE), জাতীয় মূল্যায়ন এবং স্বীকৃতি কাউন্সিল (NAAC), জাতীয় স্বীকৃতি বোর্ড (NBA) দ্বারা অনুমোদিত।
জাতীয় ইনস্টিটিউশন র‍্যাংকিং ফ্রেমওয়ার্ক (NIRF) ২০১৭ এবং ২০১৮ সালে ১০০–১৫০ র‍্যাংক ব্যান্ডে এবং ২০১৯ সালে ১৬০ র‍্যাংকে ভারতের প্রকৌশল কলেজগুলির মধ্যে নারুলা ইনস্টিটিউট অফ টেকনোলজি-কে স্থান দিয়েছে।
আনোয়ার হোসেন লস্কর

আনোয়ার হোসেন লস্কর হলেন একজন ভারতীয় রাজনীতিবিদ, যিনি নিখিল ভারতীয় সংযুক্ত গণতান্ত্রিক মোর্চার রাজনীতির সাথে যুক্ত। ২০১৬ সাল থেকে তিনি আসাম বিধানসভায় হাইলাকান্দি বিধানসভা কেন্দ্রের বিধায়ক হিসেবে দায়িত্ব পালন করছেন।
সুজাম উদ্দিন লস্কর

সুজাম উদ্দিন লস্কর হলেন একজন ভারতীয় রাজনীতিবিদ, যিনি নিখিল ভারতীয় সংযুক্ত গণতান্ত্রিক মোর্চার রাজনীতির সাথে যুক্ত। ২০১৬ সাল থেকে তিনি আসাম বিধানসভায় কাটলিচেররা বিধানসভা কেন্দ্রের বিধায়ক হিসেবে দায়িত্ব পালন করছেন।
উইলি ওয়াটসন (নিউজিল্যান্ডীয় ক্রিকেটার)

উইলিয়াম ওয়াটসন (; জন্ম: ৩১ আগস্ট, ১৯৬৫) অকল্যান্ডে জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৮৬ থেকে ১৯৯৪ সময়কালে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর নিউজিল্যান্ডীয় ক্রিকেটে অকল্যান্ড দলের প্রতিনিধিত্ব করেছেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, ডানহাতে নিচেরসারিতে কার্যকারী ব্যাটিংশৈলী উপস্থাপন করেছেন উইলি ওয়াটসন।
১৯৮৪-৮৫ মৌসুম থেকে ১৯৯৪-৯৫ মৌসুম পর্যন্ত উইলি ওয়াটসনের প্রথম-শ্রেণীর খেলোয়াড়ী জীবন চলমান ছিল।
সমগ্র খেলোয়াড়ী জীবনে ১৫টি টেস্ট ও ৬১টি একদিনের আন্তর্জাতিকে অংশগ্রহণ করার সুযোগ পেয়েছিলেন উইলি ওয়াটসন। ১৯৮৬ সালে নিউজিল্যান্ড দলের সাথে ইংল্যান্ড গমন করেন। ২৪ জুলাই, ১৯৮৬ তারিখে লর্ডসে স্বাগতিক ইংল্যান্ডের বিপক্ষে টেস্ট ক্রিকেটে অভিষেক ঘটে তার। ১২ নভেম্বর, ১৯৯৩ তারিখে অস্ট্রেলিয়ার বিপক্ষে সর্বশেষ টেস্ট খেলেন তিনি।
রড ল্যাথাম, গেভিন লারসেন ও ক্রিস হ্যারিসের সাথে মিডিয়াম পেস বোলিং করে দলে অবদান রেখে গেছেন। ১৫ টেস্টের মধ্যে মাত্র তিনটিতে বিজয়ী নিউজিল্যান্ড দলের সদস্য ছিলেন। ১৯৯০-৯১ মৌসুমে পাকিস্তান গমন করেন। লাহোর টেস্টে ৬/৭৮ নিয়ে দলকে নয় উইকেটে জয় এনে দেন।
১৯৮৬ সালে শ্রীলঙ্কা গমন করেন। ৫ এপ্রিল, ১৯৮৬ তারিখে কলম্বোয় স্বাগতিক শ্রীলঙ্কার বিপক্ষে ওডিআই অভিষেক ঘটে তার। ৯-২-১৫-৩ বোলিং পরিসংখ্যান গড়ে নিউজিল্যান্ড দলকে জয়লাভে প্রভূতঃ সহায়তা করেন। অংশগ্রহণকৃত ৬১টি ওডিআইয়ের তিনটি খেলেন ছয় বছরের ব্যবধান নিয়ে।
১৯৮৭ সালে জেফ ক্রো ও ১৯৯২ সালে মার্টিন ক্রো’র অধিনায়কত্বে ক্রিকেট বিশ্বকাপে নিউজিল্যান্ড দলের অন্যতম সদস্য ছিলেন তিনি। তন্মধ্যে, ১৯৯২ সালের ক্রিকেট বিশ্বকাপে দূর্দান্ত খেলেন। দীপক প্যাটেলের সাথে বোলিং উদ্বোধনে নামতেন। এরপর ইনিংসে শেষদিকে আবারও বোলিং করতে আসতেন। ঐ বিশ্বকাপে বাদ-বাকী চারজন ২৫০.১ ওভার বোলিং করে ১০৪১ রান দেন। অন্যদিকে তিনি ৭৯ ওভারে মাত্র ৩.৮১ গড়ে রান দিয়েছিলেন।
অনন্ত কুমার মালো

অনন্ত কুমার মালো হলেন একজন ভারতীয় রাজনীতিবিদ, যিনি নিখিল ভারতীয় সংযুক্ত গণতান্ত্রিক মোর্চার রাজনীতির সাথে যুক্ত।২০১৬ সাল থেকে তিনি আসাম বিধানসভায় দক্ষিণ অভয়াপুরী বিধানসভা কেন্দ্রের বিধায়ক হিসেবে দায়িত্ব পালন করছেন।
নিজানুর রহমান

নিজানুর রহমান হলেন একজন ভারতীয় রাজনীতিবিদ, যিনি নিখিল ভারতীয় সংযুক্ত গণতান্ত্রিক মোর্চার রাজনীতির সাথে যুক্ত। ২০১৬ সাল থেকে তিনি আসাম বিধানসভায় গৌরীপুর বিধানসভা কেন্দ্রের বিধায়ক হিসেবে দায়িত্ব পালন করছেন।
লিওনার্ড মুন

সেকেন্ড লেফট্যানেন্ট লিওনার্ড জেমস মুন (; জন্ম: ৮ ফেব্রুয়ারি, ১৮৭৮ - মৃত্যু: ২৩ নভেম্বর, ১৯১৬) লন্ডনের কেনসিংটন এলাকায় জন্মগ্রহণকারী প্রথিতযশা ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৯০৬ সময়কালে সংক্ষিপ্ত সময়ের জন্য ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছিলেন। ঘরোয়া প্রথম-শ্রেণীর ইংরেজ কাউন্টি ক্রিকেটে মিডলসেক্স দলের প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, মাঝে-মধ্যে উইকেট-রক্ষকের ভূমিকায় অবতীর্ণ হতেন লিওনার্ড মুন।
লিওনার্ড মুন ওয়েস্টমিনস্টার স্কুলে পড়াশোনা করেছেন। এরপর কেমব্রিজের পেমব্রোক কলেজে অধ্যয়ন করেন। ১৮৯৭ সাল থেকে ১৯০০ সাল পর্যন্ত কেমব্রিজ বিশ্ববিদ্যালয় এবং ১৮৯৯ থেকে ১৯০৯ সাল পর্যন্ত মিডলসেক্সের পক্ষে প্রথম-শ্রেণীর ক্রিকেটে অংশগ্রহণ করেছিলেন।
১৮৯৪ সালে ওয়েস্টমিনস্টার একাদশের পক্ষে খেলেন। পরবর্তী দুই মৌসুমে ১৮৯৫ সালে ২৫.৭১ গড় নিয়ে শীর্ষে ও ৪৬.৬৯ গড়ে দ্বিতীয় স্থানে ছিলেন। শেষের বছরটিতে চার্টারহাউজের বিপক্ষে ৫৭ রান তুলেছিলেন। কেমব্রিজে থাকাকালে অক্সফোর্ডের বিপক্ষে অংশ নিয়েছেন এবং ১৮৯৯ ও ১৯০০ সালে ব্লুধারী হন। পূর্বেকার বছরে অস্ট্রেলিয়া একাদশের বিপক্ষে ১৩৮ রান তুলেছিলেন। ২৮.০৭ গড়ে রান তুলে দ্বিতীয় স্থান ও পরেরটিতে ২৭.০৯ গড়ে রান তুলে পঞ্চম স্থান দখল করেন। অক্সফোর্ডের বিপক্ষে অংশগ্রহণকৃত দুই খেলায় চার ইনিংসে ১৫৪ রান তুলেন। ১৯০০ সালে ৫৮ ও ৬০ রানের ইনিংস খেলেন। তন্মধ্যে, দ্বিতীয় ইনিংসে প্রথম উইকেটে জে. স্ট্যানিংয়ের (৬০) সাথে ১০১ রানের জুটি গড়েন। ১৮৯৮ সালে এমসিসি দলের সদস্য হন। পরের বছর মিডলসেক্সের পক্ষে খেলতে শুরু করেন।
১৯০৩ সালে লর্ডসে গ্লুচেস্টারশায়ারের বিপক্ষে পি. এফ. ওয়ার্নারের সাথে প্রথম উইকেট জুটিতে ২৪৮ রান তুলেন। পাঁচ বছর পর একই মাঠে এ দুজন সাসেক্সের বিপক্ষে উদ্বোধনী জুটিতে ২১২ রান তুলেছিলেন। ১৯০৫ সালের শরৎকালে এমসিসি দলের সাথে দক্ষিণ আমেরিকা গমন করেন। ৩৩.০০ গড়ে রান তুলে দ্বিতীয় স্থানে ছিলেন। পরবর্তী সফরে ২৭.৩৩ গড়ে ৮২৬ রান তুলেছিলেন।
কাটের দিকেই অধিক ঝোঁক ছিল। ফুটবল খেলায়ও সমান দক্ষতা প্রদর্শন করেছিলেন। কেমব্রিজ থেকে ব্লু পান ও করিন্থিয়ান্সের পক্ষে ফুটবল খেলেছেন। সমগ্র খেলোয়াড়ী জীবনে চারটিমাত্র টেস্টে অংশগ্রহণ করার সুযোগ ঘটেছিল লিওনার্ড মুনের। ৬ মার্চ, ১৯০৬ তারিখে স্বাগতিক দক্ষিণ আফ্রিকার বিপক্ষে টেস্ট ক্রিকেটে অভিষেক ঘটে তার। একই দলের বিপক্ষে ২ এপ্রিল, ১৯০৬ তারিখে সর্বশেষ টেস্ট খেলেন তিনি।
বিশ্ববিদ্যালয় জীবন শেষ করার পর বিদ্যালয়ের শিক্ষক হিসেবে নিয়োজিত ছিলেন। প্রথম বিশ্বযুদ্ধে সক্রিয়ভাবে অংশগ্রহণ করেছিলেন লিওনার্ড মুন। ডেভন রেজিমেন্টে লেফট্যানেন্ট হিসেবে দায়িত্বপ্রাপ্ত হন ও যুদ্ধকালে মারাত্মকভাবে আহত হন। অতঃপর ২৩ নভেম্বর, ১৯১৬ তারিখে গ্রীসের স্যালোনিকার কারাসোলি এলাকায় ৩৮ বছর বয়সে তার দেহাবসান ঘটে। পরে তাকে, কারাসোলি সামরিক সমাধিক্ষেত্রে সমাহিত করা হয়। তার ভ্রাতা বিলি মুন প্রথম-শ্রেণীর ক্রিকেটে মিডলসেক্সের পক্ষে অংশগ্রহণ করেছেন ও ইংল্যান্ডের ফুটবলার ছিলেন।
সূচীপাড়া উত্তর ইউনিয়ন

সূচীপাড়া উত্তর বাংলাদেশের চাঁদপুর জেলার অন্তর্গত শাহরাস্তি উপজেলার একটি ইউনিয়ন।
সূচীপাড়া উত্তর ইউনিয়নের আয়তন ৪,০৭৫ একর।
২০১১ সালের পরিসংখ্যান অনুযায়ী সূচীপাড়া উত্তর ইউনিয়নের জনসংখ্যা ২২,৯৬৪ জন। এর মধ্যে পুরুষ ১০,৯০৪ জন এবং মহিলা ১২,০৬০ জন। মোট পরিবার ৪,৬০০টি।
শাহরাস্তি উপজেলার মধ্যাংশে সূচীপাড়া উত্তর ইউনিয়নের অবস্থান। এ ইউনিয়নের উত্তরে মেহের দক্ষিণ ইউনিয়ন, পূর্বে চিতোষী পশ্চিম ইউনিয়ন, দক্ষিণে চিতোষী পশ্চিম ইউনিয়ন ও সূচীপাড়া দক্ষিণ ইউনিয়ন, পশ্চিমে হাজীগঞ্জ উপজেলার গন্ধর্ব্যপুর দক্ষিণ ইউনিয়ন এবং উত্তর-পশ্চিমে হাজীগঞ্জ উপজেলার গন্ধর্ব্যপুর উত্তর ইউনিয়ন অবস্থিত।
সূচীপাড়া উত্তর ইউনিয়ন শাহরাস্তি উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম শাহরাস্তি থানার আওতাধীন। এটি জাতীয় সংসদের ২৬৪নং নির্বাচনী এলাকা চাঁদপুর-৫ এর অংশ।
২০১১ সালের পরিসংখ্যান অনুযায়ী সূচীপাড়া উত্তর ইউনিয়নের সাক্ষরতার হার ৫৯.৬%।
সূচীপাড়া দক্ষিণ ইউনিয়ন

সূচীপাড়া দক্ষিণ বাংলাদেশের চাঁদপুর জেলার অন্তর্গত শাহরাস্তি উপজেলার একটি ইউনিয়ন।
সূচীপাড়া দক্ষিণ ইউনিয়নের আয়তন ৪,৪৪৮ একর।
২০১১ সালের পরিসংখ্যান অনুযায়ী সূচীপাড়া দক্ষিণ ইউনিয়নের জনসংখ্যা ২১,০৭৭ জন। এর মধ্যে পুরুষ ৯,৩৩৫ জন এবং মহিলা ১১,৭৪২ জন। মোট পরিবার ৪,২৫০টি।
শাহরাস্তি উপজেলার দক্ষিণ-পশ্চিমাংশে সূচীপাড়া দক্ষিণ ইউনিয়নের অবস্থান। এ ইউনিয়নের পূর্বে চিতোষী পশ্চিম ইউনিয়ন, উত্তরে সূচীপাড়া উত্তর ইউনিয়ন, পশ্চিমে হাজীগঞ্জ উপজেলার গন্ধর্ব্যপুর দক্ষিণ ইউনিয়ন, দক্ষিণ-পশ্চিমে লক্ষ্মীপুর জেলার রামগঞ্জ উপজেলার নোয়াগাঁও ইউনিয়ন এবং দক্ষিণে লক্ষ্মীপুর জেলার রামগঞ্জ উপজেলার ভাটরা ইউনিয়ন অবস্থিত।
সূচীপাড়া দক্ষিণ ইউনিয়ন শাহরাস্তি উপজেলার আওতাধীন ৮নং ইউনিয়ন পরিষদ। এ ইউনিয়নের প্রশাসনিক কার্যক্রম শাহরাস্তি থানার আওতাধীন। এটি জাতীয় সংসদের ২৬৪নং নির্বাচনী এলাকা চাঁদপুর-৫ এর অংশ।
২০১১ সালের পরিসংখ্যান অনুযায়ী সূচীপাড়া দক্ষিণ ইউনিয়নের সাক্ষরতার হার ৫৫.৬%।
চিতোষী পূর্ব ইউনিয়ন

চিতোষী পূর্ব বাংলাদেশের চাঁদপুর জেলার অন্তর্গত শাহরাস্তি উপজেলার একটি ইউনিয়ন।
চিতোষী পূর্ব ইউনিয়নের আয়তন ৩,৮২৭ একর।
২০১১ সালের পরিসংখ্যান অনুযায়ী চিতোষী পূর্ব ইউনিয়নের জনসংখ্যা ১৯,০২০ জন। এর মধ্যে পুরুষ ৮,৭১৮ জন এবং মহিলা ১০,৩০২ জন। মোট পরিবার ৩,৬১৯টি।
শাহরাস্তি উপজেলার দক্ষিণ-পূর্বাংশে চিতোষী পূর্ব ইউনিয়নের অবস্থান। এ ইউনিয়নের পশ্চিমে চিতোষী পশ্চিম ইউনিয়ন, উত্তরে রায়শ্রী দক্ষিণ ইউনিয়ন, পূর্বে কুমিল্লা জেলার মনোহরগঞ্জ উপজেলার ঝলম দক্ষিণ ইউনিয়ন ও বাইশগাঁও ইউনিয়ন এবং দক্ষিণে কুমিল্লা জেলার মনোহরগঞ্জ উপজেলার হাসনাবাদ ইউনিয়ন ও নোয়াখালী জেলার চাটখিল উপজেলার বদলকোট ইউনিয়ন অবস্থিত।
চিতোষী পূর্ব ইউনিয়ন শাহরাস্তি উপজেলার আওতাধীন ১৮নং ইউনিয়ন পরিষদ। এ ইউনিয়নের প্রশাসনিক কার্যক্রম শাহরাস্তি থানার আওতাধীন। এটি জাতীয় সংসদের ২৬৪নং নির্বাচনী এলাকা চাঁদপুর-৫ এর অংশ।
২০১১ সালের পরিসংখ্যান অনুযায়ী চিতোষী পূর্ব ইউনিয়নের সাক্ষরতার হার ৭৩.৭%।
- কলেজ
- মাদ্রাসা
১- চিতোষী বাজার 
২- কাদরা বাজার
চিতোষী পশ্চিম ইউনিয়ন

চিতোষী পশ্চিম বাংলাদেশের চাঁদপুর জেলার অন্তর্গত শাহরাস্তি উপজেলার একটি ইউনিয়ন।
চিতোষী পশ্চিম ইউনিয়নের আয়তন ৩,৮৪৪ একর।
২০১১ সালের পরিসংখ্যান অনুযায়ী চিতোষী পশ্চিম ইউনিয়নের জনসংখ্যা ২৩,৪৪৭ জন। এর মধ্যে পুরুষ ১১,১২৪ জন এবং মহিলা ১২,৩২৩ জন। মোট পরিবার ৪,৪৬২টি।
শাহরাস্তি উপজেলার দক্ষিণাংশে চিতোষী পশ্চিম ইউনিয়নের অবস্থান। এ ইউনিয়নের পূর্বে চিতোষী পূর্ব ইউনিয়ন, উত্তরে রায়শ্রী দক্ষিণ ইউনিয়ন ও সূচীপাড়া উত্তর ইউনিয়ন, পশ্চিমে সূচীপাড়া উত্তর ইউনিয়ন ও সূচীপাড়া দক্ষিণ ইউনিয়ন, দক্ষিণে লক্ষ্মীপুর জেলার রামগঞ্জ উপজেলার ভাটরা ইউনিয়ন অবস্থিত।
চিতোষী পশ্চিম ইউনিয়ন শাহরাস্তি উপজেলার আওতাধীন ১০নং ইউনিয়ন পরিষদ। এ ইউনিয়নের প্রশাসনিক কার্যক্রম শাহরাস্তি থানার আওতাধীন। এটি জাতীয় সংসদের ২৬৪নং নির্বাচনী এলাকা চাঁদপুর-৫ এর অংশ।
২০১১ সালের পরিসংখ্যান অনুযায়ী চিতোষী পশ্চিম ইউনিয়নের সাক্ষরতার হার ৬৩.১%।
মনোরঞ্জন ভক্ত

মনোরঞ্জন ভক্ত (১০ এপ্রিল ১৯৩৯ – ১২ জুন ২০১৫) একজন ভারতীয় রাজনীতিবিদ ছিলেন। তিনি ভারতীয় জাতীয় কংগ্রেসের মনোনয়নে আটবার আন্দামান ও নিকোবর দ্বীপপুঞ্জের লোকসভা সদস্য নির্বাচিত হয়েছিলেন, তন্মধ্যে সাতবার তিনি একটানা নির্বাচিত হয়েছিলেন। ২০০৯ সালের লোকসভা নির্বাচনে ভারতীয় জাতীয় কংগ্রেস তাকে মনোনয়ন না দিলে পরের বছর তিনি সর্বভারতীয় তৃণমূল কংগ্রেসে যোগ দেন। তিনি ২০১৫ সালের ১২ জুন মৃত্যুবরণ করেন।
২০১৯ এমটিভি মুভি ও টিভি পুরস্কার

২০১৯ এমটিভি মুভি ও টিভি পুরস্কারটি ক্যালির্ফোনিয়া, সান্তা মনিকা, বারকার হাঙ্গার থেকে ১৭ই জুন ২০১৯ সোমবার সম্প্রচারিত হবে তার সম্প্রচার স্থান হিসেবে দেখাতে। পুরস্কার অনুষ্ঠানটি প্রযোজনা করবে জাকারি লেভি.
এমটিভি ১৬ মে ২০১৯ প্রাথমিক কিছু অভিনেতাদের নাম ঘোষণা করেছে।
মনোনীত পূর্ণ তালিকা ১৪ই মে, ২০১৯ ঘোষণা করা হয়। বিজয়ীদেরকে প্রথমে তালিকাভূক্ত করা হয়েছে গাঢ় আকারে।.
নজরুল এনডাউমেন্ট

নজরুল এনডাউমেন্ট বাঙালি কবি কাজী নজরুল ইসলামের চিন্তাধারা ও দর্শন সংরক্ষণ ও প্রকাশের পাশাপাশি তার কাজের বৃহৎ ও বৈচিত্র্যময় সংগ্রহগুলি সংরক্ষণ ও বিশ্লেষণের জন্য প্রতিষ্ঠিত একাধিক পাণ্ডিত্যপূর্ণ প্রতিষ্ঠানগুলির মধ্যে একটি।
নজরুল জয়ন্তী

নজরুল জয়ন্তী ২৪ মে পালিত বাঙালি কবি কাজী নজরুল ইসলামের জন্মদিন। নজরুল ও তাঁর কাজের প্রতি শ্রদ্ধা জানাতে দিনটি বিভিন্ন বিদ্যালয়, কলেজ ও বিশ্ববিদ্যালয়ে উদ্‌যাপন করা হয়। বিশ্বব্যাপী বাঙালিরাও এই দিনটি উদ্‌যাপন করেন। নজরুলজয়ন্তী উপলক্ষে বিভিন্ন সামাজিক-সাংস্কৃতিক সংগঠন, রাজনৈতিক দল ও বিভিন্ন শ্রেণীপেশার সংগঠন বিভিন্ন কর্মসূচি নেয়। এর মধ্যে রয়েছে সকালে কবির সমাধিতে পুষ্পস্তবক অর্পণ ও ফাতিহা পাঠ, শোভাযাত্রা, আলোচনা,সাংস্কৃতিক অনুষ্ঠান প্রভৃতি।
মিশা সওদাগর অভিনীত চলচ্চিত্রের তালিকা

শহিদ হাসান মিশা (মঞ্চ নাম মিশা সওদাগর হিসেবেই অধিক পরিচিত; জন্ম ৪ জানুয়ারি, ১৯৬৬) হচ্ছেন একজন বাংলাদেশী চলচ্চিত্র অভিনেতা। মিশা সওদাগর চলচ্চিত্রে সাধারণত খলনায়ক হিসেবে অভিনয় করে থাকেন। তিনি বাংলা চলচ্চিত্রে খলনায়ক হিসেবে ব্যাপক জনপ্রিয়। মিশা সওদাগর অভিনয় ক্যারিয়ারে আট শতাধিক চলচ্চিত্রে অভিনয় করেছেন। বাংলা চলচ্চিত্রে খলনায়ক হিসেবে নিজেকে নিয়ে গেছেন অনন্য উচ্চতায়।
১৯৮৬ সালে বাংলাদেশ চলচ্চিত্র উন্নয়ন কর্পোরেশন (বিএফডিসি) আয়োজিত 'নতুন মুখ' কার্যক্রমে নির্বাচিত হন মিশা সওদাগর। তিনি ১৯৯০ সালে মুক্তিপ্রাপ্ত ছটকু আহমেদ পরিচালিত "চেতনা" ও "অমরসঙ্গী" চলচ্চিত্র দুটিতে নায়ক হিসেবে অভিনয় করেন, কিন্তু দুটি চলচ্চিত্রেই সাফল্য দেখা পাননি। ১৯৯৪ সালে মুক্তিপ্রাপ্ত "যাচ্ছে ভালোবাসা" চলচ্চিত্রের মাধ্যমে প্রথম খলনায়ক হিসেবে পর্দায় উপস্থিত হন। এরপর তাকে আর পেছনে তাকাতে হয়নি, খলনায়ক হিসেবে নিজেকে নিয়ে গেছেন অন্যন্য উচ্চতায়। মিশা সওদাগর অভিনীত সিনেমাগুলোর মধ্যে উল্লেখযোগ্য কয়েকটি হচ্ছে- "সত্যের মৃত্যু নাই", "জীবন সংসার", "প্রেম পিয়াসী", "এ জীবন তোমার আমার", "বুকের ভিতর আগুন", "শান্ত কেন অশান্ত", "অনন্ত ভালোবাসা", "বিয়ের ফুল", "আজ গায়ে হলুদ", "কুখ্যাত খুনী", "রংবাজ বাদশা", "বিপ্লবী জনতা", "শ্বশুরবাড়ি জিন্দাবাদ", "প্রেমের তাজমহল", "স্বামী চিনতাই", "কোটি টাকার কাবিন", "চাচ্চু", "দাদীমা", "একশো কোটি টাকা", "প্রিয়া আমার প্রিয়া", "পিতা মাতার আমানত", "আমার প্রাণের প্রিয়া", "মন যেখানে হৃদয় সেখানে", "সবাইতো ভালবাসা চায়", "আমার জান আমার প্রাণ", "নিঃশ্বাস আমার তুমি", "বলো না তুমি আমার", "নাম্বার ওয়ান শাকিব খান", "ভালোবাসলেই ঘর বাঁধা যায় না", "কিং খান", "কে আপন কে পর", "কোটি টাকার প্রেম", "সে আমার মন কেড়েছে", "মোস্ট ওয়েলকাম", "মাই নেম ইজ খান", "জটিল প্রেম", "পোড়ামন", "অল্প অল্প প্রেমের গল্প", "হিরো দ্য সুপারস্টার", "কিস্তিমাত", "আকাশ কত দূরে", "আমি শুধু চেয়েছি তোমায়", "অগ্নি", "ছুঁয়ে দিলে মন", "ওয়ার্নিং", "অনিল বাগচীর একদিন", "মুসাফির", "মেন্টাল", "সম্রাট: দ্য কিং হিজ হেয়ার", "আমি তোমার হতে চাই", "সুলতানা বিবিয়ানা", "স্বপ্নজাল", "জান্নাত", "ক্যাপ্টেন খান", "পাসওয়ার্ড", "মনের মতো মানুষ পাইলাম না", "অবতার" ও "শাহেনশাহ" ইত্যাদি।
সান্ত্বনা চাকমা

সান্ত্বনা চাক্‌মা হলেন একজন ভারতীয় রাজনীতিবিদ, যিনি ভারতীয় জনতা পার্টির রাজনীতির সাথে যুক্ত। ২০২৩ সালে ত্রিপুরা বিধানসভা নির্বাচনে তিনি পেনচারথাল বিধানসভা কেন্দ্র থেকে দ্বিতীয়বারের মতো বিধায়ক নির্বাচিত হন। বর্তমানে তিনি ত্রিপুরা রাজ্য সরকারের শিল্প ও বাণিজ্য মন্ত্রী হিসেবে দায়িত্ব পালন করছেন।
হাজীগঞ্জ সদর ইউনিয়ন

হাজীগঞ্জ সদর বাংলাদেশের চাঁদপুর জেলার অন্তর্গত হাজীগঞ্জ উপজেলার একটি ইউনিয়ন।
হাজীগঞ্জ সদর ইউনিয়নের আয়তন ৫,৬০৮ একর।
২০১১ সালের পরিসংখ্যান অনুযায়ী হাজীগঞ্জ সদর ইউনিয়নের জনসংখ্যা ৩৬,৬৭৭ জন। এর মধ্যে পুরুষ ১৭,৪১৭ জন এবং মহিলা ১৯,২৬০ জন। মোট পরিবার ৭,২৪২টি।
হাজীগঞ্জ উপজেলার মধ্যাংশে হাজীগঞ্জ সদর ইউনিয়নের অবস্থান। এ ইউনিয়নের পূর্বে বড়কুল পশ্চিম ইউনিয়ন, হাজীগঞ্জ পৌরসভা ও হাটিলা পশ্চিম ইউনিয়ন, উত্তরে কালচোঁ দক্ষিণ ইউনিয়ন, পশ্চিমে কালচোঁ দক্ষিণ ইউনিয়ন, বাকিলা ইউনিয়ন ও চাঁদপুর সদর উপজেলার রামপুর ইউনিয়ন, দক্ষিণে ফরিদগঞ্জ উপজেলার সুবিদপুর পশ্চিম ইউনিয়ন এবং দক্ষিণ-পূর্বে ফরিদগঞ্জ উপজেলার সুবিদপুর পূর্ব ইউনিয়ন অবস্থিত।
হাজীগঞ্জ সদর ইউনিয়ন হাজীগঞ্জ উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম হাজীগঞ্জ থানার আওতাধীন। এটি জাতীয় সংসদের ২৬৪নং নির্বাচনী এলাকা চাঁদপুর-৫ এর অংশ।
২০১১ সালের পরিসংখ্যান অনুযায়ী হাজীগঞ্জ সদর ইউনিয়নের সাক্ষরতার হার ৫৮.৮%।
প্রেসিডেন্সি বিশ্ববিদ্যালয়, বেঙ্গালুরু

প্রেসিডেন্সি বিশ্ববিদ্যালয়, বেঙ্গালুরু ভারতের কর্ণাটক রাজ্যের বেঙ্গালুরু শহরে অবস্থিত একটি বেসরকারি বিশ্ববিদ্যালয়। এই বিশ্ববিদ্যালয়ে রয়েছে প্রকৌশল, ব্যবস্থাপনা এবং আইন বিষয়ে কোর্স।
প্রেসিডেন্সি গ্রুপ অফ ইনস্টিটিউশন (পিজিআই), বিশ্ববিদ্যালয়ের পাশাপাশি ৭ টি স্কুল ও কলেজ গঠন করে। কলেজটি তথ্য প্রযুক্তি, বাণিজ্য, ব্যবস্থাপনা ও সাংবাদিকতা উভয় স্নাতকোত্তর এবং স্নাতকোত্তর পর্যায়ে ছাত্রদের প্রোগ্রামগুলি প্রদান করে স্কুলগুলি জাতীয় ও আন্তর্জাতিক বোর্ডের গবেষণার প্রস্তাব দেয়। সম্প্রতি ব্রিটিশ সাউথ ইন্ডিয়া কাউন্সিল অফ কমার্স অ্যান্ড বিজনেস মিট ২০১৪ এ "সাউথ ইন্ডিয়াতে সর্বাধিক প্রতিশ্রুতিশীল ইনস্টিটিউট" পুরস্কারের সাথে প্রেসিডেন্সি গ্রুপ অফ ইনস্টিটিউশন (পিজিআই) প্রদান করা হয়। প্রেসিডেন্সি বিশ্ববিদ্যালয় ব্যাঙ্গালোর প্রতিষ্ঠিত হয়েছিল প্রেসিডেন্সি গ্রুপ অফ ইনস্টিটিউশন (পিজিআই) নামে। বিশ্ববিদ্যালয়ের প্রতিষ্ঠাতা চেয়ারম্যান ও চ্যান্সেলর ডঃ নিসার আহমেদ; উপাচার্য অধ্যাপক ডঃ রাধা পদ্মনাভন।
এটি ২০১৩ সালে প্রেসিডেন্সি ইউনিভার্সিটি অ্যাক্ট (কর্ণাটক স্টেট অ্যাক্ট নং ৪১) দ্বারা চার্টার করা হয়েছিল। ২০১৫ সালে বিশ্ববিদ্যালয়ে ক্লাস শুরু হয়।
হাটিলা পশ্চিম ইউনিয়ন

হাটিলা পশ্চিম বাংলাদেশের চাঁদপুর জেলার অন্তর্গত হাজীগঞ্জ উপজেলার একটি ইউনিয়ন।
হাটিলা পশ্চিম ইউনিয়নের আয়তন ২,১৯১ একর।
২০১১ সালের পরিসংখ্যান অনুযায়ী হাটিলা পশ্চিম ইউনিয়নের জনসংখ্যা ১৪,৭৯৯ জন। এর মধ্যে পুরুষ ৬,৯৯৪ জন এবং মহিলা ৭,৮০৫ জন। মোট পরিবার ২,৯১৫টি।
হাজীগঞ্জ উপজেলার উত্তর-পূর্বাংশে হাটিলা পশ্চিম ইউনিয়নের অবস্থান। এ ইউনিয়নের পশ্চিমে কালচোঁ উত্তর ইউনিয়ন, কালচোঁ দক্ষিণ ইউনিয়ন ও হাজীগঞ্জ সদর ইউনিয়ন; দক্ষিণে হাজীগঞ্জ পৌরসভা; পূর্বে হাটিলা পূর্ব ইউনিয়ন ও কচুয়া উপজেলার কড়ইয়া ইউনিয়ন এবং উত্তরে কচুয়া উপজেলার কাদলা ইউনিয়ন অবস্থিত।
হাটিলা পশ্চিম ইউনিয়ন হাজীগঞ্জ উপজেলার আওতাধীন ১১নং ইউনিয়ন পরিষদ। এ ইউনিয়নের প্রশাসনিক কার্যক্রম হাজীগঞ্জ থানার আওতাধীন। এটি জাতীয় সংসদের ২৬৪নং নির্বাচনী এলাকা চাঁদপুর-৫ এর অংশ।
২০১১ সালের পরিসংখ্যান অনুযায়ী হাটিলা পশ্চিম ইউনিয়নের সাক্ষরতার হার ৬০.৭%।
সরকারী প্রাইমারী স্কুল ৯টি
ডিগ্রী কলেজ ১টি
কিন্ডারগার্টেন ২টি
ধড্ডা আড়ং বাজার (বড় হাট)
পাতানিশ আড়ং বাজার (বড় হাট)
নোয়াপাড়া মধ্যপাড়া
কাঠাঁলী বাদামতলী
এ কে এম মজিবুর রহমান (বর্তমান চেয়ারম্যান)
জাকির হোসেন লিটু (সাবেক চেয়ারম্যান)
ইমাম হোসেন লিটন (সাবেক চেয়ারম্যান)
মো জাহাঙ্গীর আলম খানঁ (সাবেক স্বর্ণপদক প্রাপ্ত চেয়ারম্যান)
বাংলাদেশী লেখকদের তালিকা

নিম্নলিখিত বাংলাদেশী লেখক তালিকা বাংলাদেশে জন্মগ্রহণকারী, বসবাসকারী, এবং বাংলা ভাষায় কবিতাচর্চাকারী এমন লেখকদের জীবনী সম্পর্কিত উইকিপিডিয়ার সম্পূর্ণ/অসম্পূর্ণ নিবন্ধের তালিকা।
ডেরেক সিলি

জেমস এডওয়ার্ড ডেরিক সিলি (; জন্ম: ১১ সেপ্টেম্বর, ১৯১২ - মৃত্যু: ৩ জানুয়ারি, ১৯৮২) বার্বাডোসের সেন্ট মাইকেল এলাকার কলিমোর রকে জন্মগ্রহণকারী প্রথিতযশা ওয়েস্ট ইন্ডিয়ান আন্তর্জাতিক ক্রিকেটার ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৩০ থেকে ১৯৩৯ সময়কালে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছিলেন তিনি। ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে বার্বাডোস ও ত্রিনিদাদের প্রতিনিধিত্ব করেছেন। দলে তিনি মূলতঃ ডানহাতে ব্যাটিং করতেন। এছাড়াও, উইকেট-রক্ষণের পাশাপাশি ডানহাতে মিডিয়াম পেস বোলিং করতেন ডেরেক সিলি।
১৯২৮-২৯ মৌসুম থেকে ১৯৪৮-৪৯ মৌসুম পর্যন্ত ডেরেক সিলি’র প্রথম-শ্রেণীর খেলোয়াড়ী জীবন চলমান ছিল। দ্রুত পায়ের কারুকাজে দক্ষ ব্যাটসম্যানের ভূমিকায় অবতীর্ণ হতেন। এছাড়াও, মাঝে-মধ্যে তিনি তার মিডিয়াম পেস বোলিংয়ের কার্যকারিতা প্রদর্শন করেছেন। সামগ্রিকভাবে সকল প্রথম-শ্রেণীর খেলায় অংশ নিয়ে ৩০.৪০ গড়ে ৩,৮৪১ রান ও ২৮.৬০ গড়ে ৬৩ উইকেট পেয়েছিলেন।
১৯২৮-২৯ মৌসুম থেকে ১৯৪২-৪৩ মৌসুম পর্যন্ত বার্বাডোস এবং ১৯৪৩-৪৪ মৌসুম থেকে ১৯৪৮-৪৯ মৌসুম পর্যন্ত ত্রিনিদাদের পক্ষে খেলেন। ১৯৪১-৪২ মৌসুমে ব্রিজটাউনে ত্রিনিদাদের বিপক্ষে স্মরণীয় খেলা উপহার দেন তিনি। বার্বাডোসের সদস্য থাকা অবস্থায় ত্রিনিদাদের বিপক্ষে ৮/৮ পেয়েছিলেন। এরফলে পোতানো উইকেটে ত্রিনিদাদ দল মাত্র ১৬ রানে তাদের ইনিংস গুটিয়ে ফেলতে বাধ্য হয়।
সমগ্র খেলোয়াড়ী জীবনে ১১টি টেস্টে অংশগ্রহণ করার সুযোগ পেয়েছিলেন ডেরেক সিলি। ১৭ বছর ১২২ দিন বয়সে ১১ জানুয়ারি, ১৯৩০ তারিখে ব্রিজটাউনে সফরকারী ইংল্যান্ডের বিপক্ষে টেস্ট ক্রিকেটে অভিষেক ঘটে তার। এরফলে অদ্যাবধি ওয়েস্ট ইন্ডিজের সর্বকনিষ্ঠ টেস্ট ক্রিকেটারের মর্যাদা লাভ করে আসছেন। একই দলের বিপক্ষে ১৯ আগস্ট, ১৯৩৯ তারিখে সর্বশেষ টেস্টে অংশগ্রহণ করেছিলেন তিনি।
প্রথম টেস্টে হ্যাডলি ও কনস্ট্যান্টাইনের মাঝামাঝি অবস্থানে ব্যাটিংয়ে নামেন। ভোস, রোডস ও স্টিভেন্স সমৃদ্ধ ইংরেজ তারকা বোলারদের মোকাবেলা করে ৫৮ রানের ইনিংস খেলেন। ১৯৩০-৩১ মৌসুমে অস্ট্রেলিয়া গমন করেন। কিন্তু ঐ সফরে ব্যর্থ হওয়ায় ১৯৩৩ সালে ইংল্যান্ড গমন করা থেকে বঞ্চিত হন। ১৯৩৪-৩৫ মৌসুমে বব ওয়াটের নেতৃত্বাধীন ইংরেজ দলের বিপক্ষে চার টেস্টে অংশ নিয়ে ৪৫ গড়ে রান তুলেন। এ সময়ে তার বয়স ছিল ২২ বছর। কেবলমাত্র হ্যাডলি তারচেয়ে এগিয়ে ছিলেন। কিংস্টনের চতুর্থ টেস্টে তৃতীয় উইকেটে হ্যাডলির সাথে ২০২ রানের জুটি গড়েন। ১৯৩৪-৩৫ মৌসুমে পোর্ট অব স্পেনে সফরকারী ইংরেজ দলের বিপক্ষে ব্যক্তিগত সর্বোচ্চ ৯২ রান তুলেন। এছাড়াও, ৩/৯৪ পেয়েছিলেন। সর্বমোট ১১ টেস্টে ২৮.১১ গড়ে ৪৭৮ রান তুলেছিলেন।
১৯৩৯ সালে ইংল্যান্ড গমন করেন। ১৯৩৯ সালে দুইবার ইংল্যান্ডের বিপক্ষে উইকেট-রক্ষণে অগ্রসর হয়েছিলেন। সেখানেই লর্ডসে অনুষ্ঠিত খেলায় মিডলসেক্সের বিপক্ষে সাড়ে তিন ঘণ্টা ক্রিজে অবস্থান করে ১৮১ রান তুলেন। এটিই প্রথম-শ্রেণীর ক্রিকেটে তার সর্বোচ্চ সংগ্রহ ছিল। তবে, ক্রিকেটবোদ্ধারা ব্যাটসম্যান হিসেবে তার কাছ থেকে আরও অধিক প্রত্যাশা করেছিলেন। উইজডেনে তার সম্পর্কে মন্তব্য করা হয় যে, তিনি হ্যাডলির ন্যায় উইকেটে খেলতে পারেননি। তবে অনেকক্ষেত্রে জোরপূর্বক কৌশল অবলম্বন করে তার ন্যায় অগ্রসর হতে দেখা যেতো। দলের প্রয়োজনেন তিনি কিছুটা গুটিয়ে যেতেন। তাসত্ত্বেও, তিনি বেশকিছু দর্শনীয় খেলা প্রদর্শন করেছিলেন।
দ্বিতীয় বিশ্বযুদ্ধের পর তিনি ত্রিনিদাদে চলে যান। এরপর ওয়েস্ট ইন্ডিয়ান ক্রিকেটে তাকে খেলতে দেখা যায়নি। তাসত্ত্বেও তিনি খেলা চালিয়ে যেতে থাকেন। ৩ জানুয়ারি, ১৯৮২ তারিখে ৭০ বছর বয়সে ত্রিনিদাদ ও টোবাগোর পালো সেকো এলাকায় ডেরেক সিলি’র দেহাবসান ঘটে।
শামসুদ্দীন মোল্লা

শামসুদ্দীন মোল্লা ছিলেন একজন বাংলাদেশি সাংবাদিক, রাজনীতিবিদ, সংসদ সদস্য, মুক্তিযুদ্ধের অন্যতম প্রধান সংগঠক ও বাংলাদেশের সংবিধান রচয়িতা কমিটির অন্যতম সদস্য।
শামসুদ্দীন মোল্লা ১৯২১ সালের ২০ এপ্রিল ফরিদপুর জেলার ভাঙ্গা উপজেলার অন্তর্গত পূর্ব সদরদি গ্রামে মাতুলালয়ে জন্মগ্রহণ করেন। তিনি ১৯৪১ সালে ভাঙ্গার পাইলট হাইস্কুল থেকে মাধ্যমিক পাশ করার পর ১৯৪২ সালে সরকারি রাজেন্দ্র কলেজ উচ্চ মাধ্যমিকে ভর্তি হন। এখানে এক বছর পড়ার পরে কলকাতা সুরেন্দ্র মোহন কলেজ থেকে ১৯৪৪ সালে উচ্চ মাধ্যমিক পাশ করেন।
১৯৪৬ সালে কলকাতার ইসলামিয়া কলেজ (বর্তমান মৌলানা আজাদ কলেজ) থেকে স্নাতক ডিগ্রি লাভ করেন। ইসলামিয়া কলেজে তার সহপাঠী ছিলেন বাংলাদেশের প্রথম রাষ্ট্রপতি শেখ মুজিবুর রহমান। ১৯৫৪ সালে তিনি ঢাকা বিশ্ববিদ্যালয় থেকে এলএলবি পাশ করেন।
শামসুদ্দীন কলকাতার ইসলামিয়া কলেজে পড়াকালীন সময় তিনি নিখিল বঙ্গ মুসলিম ছাত্রলীগের রাজনীতিতে জড়িয়ে পড়েন এবং সেসময় তিনি হোসেন শহীদ সোহ্‌রাওয়ার্দী ও আবুল হাশিমের সান্নিধ্যে আসেন। তিনি ১৯৫৫-১৯৫৮ সালে বৃহত্তর ফরিদপুর জেলা আওয়ামীলীগের সহ-সভাপতি হন। এরপর ১৯৬০-১৯৭১ সালে বৃহত্তর ফরিদপুর জেলা আওয়ামীলীগের সাধারণ সম্পাদক পদে দায়িত্ব পালন করেন।
১৯৬৬-১৯৬৮ সালে তিনি ছিলেন পূর্ব পাকিস্তান সাংবাদিক সমিতির সভাপতি। ১৯৬৬-১৯৬৯ সাল পর্যন্ত তিনি ছিলেন ফরিদপুর প্রেসক্লাবের সভাপতি। ১৯৬৬-১৯৭৫ সাল পর্যন্ত তিনি বাংলাদেশ আওয়ামীলীগের কেন্দ্রীয় কমিটির সদস্য ছিলেন। ১৯৭০ সালে পাকিস্তান জাতীয় পরিষদের এমএনএ নির্বাচিত হন। ১৯৭১ সালে বাংলাদেশের স্বাধীনতা যুদ্ধে সংগঠকের ভূমিকা পালন করেন। দেশের স্বাধীনতা অর্জনের পরে তিনি এক বিবৃতিতে দখলদার পাকিস্তানি বাহিনীর দোসর জামাতে ইসলামীর কুখ্যাত আল বদর, আল-শামস ও রাজাকার কর্তৃক পরিচালিত ব্যাপক গণহত্যার বিচার অনুষ্ঠানের উদ্দেশ্যে স্পেশাল ট্রাইব্যুনাল গঠনের দাবী জানান।
১৯৭০-১৯৭৫ সালে তিনি ছিলেন বৃহত্তর ফরিদপুর জেলা আওয়ামীলীগের সভাপতি। ১৯৭২ সালে "খসড়া সংবিধান" রচয়িতা কমিটির সদস্য। ১৯৭২-১৯৭৫ সাল পর্যন্ত তিনি ছিলেন ফরিদপুর বার কাউন্সিলের ভাইস চেয়ারম্যান। ১৯৭৩ সালের প্রথম জাতীয় সংসদ নির্বাচনে বিজয়ী হয়ে তিনি তৎকালীন ফরিদপুর-৮ আসন থেকে সংসদ সদস্য হন। ১৯৭৫ সালে বাংলাদেশ কৃষক-শ্রমিক আওয়ামীলীগের (বাকশাল) কেন্দ্রীয় কমিটির সদস্য ও ফরিদপুর জেলার গর্ভনর হিসেবে দায়িত্ব পান।
১৯৫০ সালে শামসুদ্দীন যোবায়দা শামসুদ্দীনের সাথে বিবাহ বন্ধনে আবদ্ধ হন। ১৯৯১ সালের ১০ই জুলাই ঢাকাস্থ বঙ্গবন্ধু শেখ মুজিবুর রহমান বিশ্ববিদ্যালয় মেডিকেল কলেজ হাসপাতালে মৃত্যুবরণ করেন।
https://songramernotebook.com/archives/18432
8. বাঙালির বাঁচার দাবি ৬ দফাhttps://web.archive.org/web/20190808170048/http://motopath.com.bd/%E0%A6%AC%E0%A6%BE%E0%A6%99%E0%A6%BE%E0%A6%B2%E0%A6%BF%E0%A6%B0-%E0%A6%AC%E0%A6%BE%E0%A6%81%E0%A6%9A%E0%A6%BE%E0%A6%B0-%E0%A6%A6%E0%A6%BE%E0%A6%AC%E0%A6%BF-%E0%A7%AC-%E0%A6%A6%E0%A6%AB%E0%A6%BE/
প্রোফেসর শঙ্কু (ছোটোগল্প সংকলন)

প্রোফেসর শঙ্কু হল সত্যজিৎ রায়ের লেখা নয়টি কল্পবিজ্ঞান ছোটোগল্পের একটি সংকলন। এই গল্পগুলির উপজীব্য বিষয় হল সত্যজিৎ-সৃষ্ট বিজ্ঞানী প্রোফেসর শঙ্কুর বিভিন্ন অভিযান। ১৯৬৫ সালে নিউ স্ক্রিপ্ট থেকে বইটি প্রথম প্রকাশিত হয়।
"প্রোফেসর শঙ্কু" বইয়ের প্রথম সংস্করণের অন্তর্ভুক্ত গল্পগুলি হল: "ব্যোমযাত্রীর ডায়রি", "প্রোফেসর শঙ্কু ও হাড়", "প্রোফেসর শঙ্কু ও ম্যাকাও", "প্রোফেসর শঙ্কু ও ঈজিপ্সীয় আতঙ্ক", "প্রোফেসর শঙ্কু ও আশ্চর্য পুতুল", "প্রোফেসর শঙ্কু ও গোলক রহস্য" ও "প্রোফেসর শঙ্কু ও চী চিং"। দ্বিতীয় সংস্করণে "প্রোফেসর শঙ্কু ও খোকা" ও "প্রোফেসর শঙ্কু ও ভূত" গল্প দু-টি যুক্ত হয়।
প্রথম সংস্করণের অন্তর্ভুক্ত গল্পগুলি ১৯৬১ থেকে ১৯৬৫ সালের মধ্যে "সন্দেশ" পত্রিকায় প্রকাশিত হয়েছিল। দ্বিতীয় সংস্করণে সংযোজিত অতিরিক্ত গল্প দু-টি ১৯৬৬ ও ১৯৬৭ সালে উক্ত পত্রিকাতেই প্রকাশিত হয়।
প্রোফেসর শঙ্কু-কেন্দ্রিক কল্পবিজ্ঞান ছোটোগল্পগুলি সত্যজিৎ রায়ের মৌলিক সৃষ্টি হলেও তার বাবা সুকুমার রায়ের লেখা দু-টি গল্পের মধ্যে এই বিজ্ঞানী চরিত্রটির পূর্বাভাস লক্ষ্য করা যায়। এই গল্প দু-টি হল "হেশোরাম হুঁশিয়ারের ডায়রি" ও "নিধিরাম পাটকেল"। অভিনেত্রী অপর্ণা সেনকে দেওয়া একটি সাক্ষাৎকারে সত্যজিৎ রায় জানিয়েছিলেন:
শঙ্কু যখন প্রথম evolve [বিকশিত হয়] করে, তখন শঙ্কু was a slightly comic character [ছিল একটি সামান্য কমিক চরিত্র]. It was take off on science fiction [এটি কল্পবিজ্ঞান থেকে শুরু হয়েছিল]. সেটার উৎস ছিল আমার বাবার লেখা ‘হেশপ্রাম হুঁশিয়ারের ডায়রি’।
"প্রোফেসর শঙ্কু" ছোটোগল্প সংকলনের অন্তর্ভুক্ত গল্পগুলি ১৯৬১ থেকে ১৯৬৭ সালের মধ্যে নিম্নোক্ত ক্রমে "সন্দেশ" পত্রিকায় প্রকাশিত হয়:
রম্যা হরিদাস

রামিয়া হরিদাস হলেন একজন ভারতীয় রাজনীতিবিদ, যিনি ভারতীয় জাতীয় কংগ্রেসের রাজনীতির সাথে যুক্ত আছেন। সপ্তদশ লোকসভা নির্বাচনে তিনি সিপিআইএমের পি. কে বিজুকে পরাজিত করে তিনি লোকসভা সদস্য হিসেবে নির্বাচিত হন।
ফরিদগঞ্জ থানা

ফরিদগঞ্জ থানা বাংলাদেশের চাঁদপুর জেলার অন্তর্গত ফরিদগঞ্জ উপজেলার একটি থানা।
১৯১৮ সালের ৭ অক্টোবর ফরিদগঞ্জ থানা প্রতিষ্ঠিত হয়। 
ফরিদগঞ্জ উপজেলার ১টি পৌরসভা ও ১৫টি ইউনিয়নের প্রশাসনিক কার্যক্রম ফরিদগঞ্জ থানার আওতাধীন।
সাজদা আহমেদ

সাজদা সুলতান আহমেদ হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত আছেন। তিনি তার স্বামী উলুবেড়িয়া লোকসভা কেন্দ্রের লোকসভা সদস্য সুলতান আহমেদ মৃত্যুবরণ করলেন উপনির্বাচনে উলুবেড়িয়া লোকসভা কেন্দ্রের লোকসভা সদস্য হিসেবে নির্বাচিত হন। এরপর, তিনি সপ্তদশ লোকসভা নির্বাচনে উলুবেড়িয়া লোকসভা কেন্দ্রের লোকসভা সদস্য হিসেবে নির্বাচিত হন।
শ্রীরামপুর জমিদার বাড়ি

শ্রীরামপুর জমিদার বাড়ি বাংলাদেশ এর পটুয়াখালী জেলার সদর উপজেলার শ্রীরামপুর গ্রামে অবস্থিত মুঘল শাসনামলের এক ঐতিহাসিক জমিদার বাড়ি, যা স্থানীয়দের কাছে মিয়া বাড়ি নামে পরিচিত।
পটুয়াখালী জেলার দুমকি উপজেলার শ্রীরামপুর গ্রামে জমিদারী প্রতিষ্ঠিত হয় মুঘল শাসনামলের বাংলার প্রথম নবাব মুর্শিদকুলী খাঁন এর শাসনামলে। এই জমিদার বাড়ির প্রতিষ্ঠাতা শিবল খাঁ ছিলেন একজন হিন্দু ধর্মালম্বী। তখন তার নাম ছিল শ্রী শিব প্রসাদ মুখোপাধ্যায়। তিনি এবং তার ভাই শ্রী ভব প্রসাদ মুখোপাধ্যায় নবাব মুর্শিদকুলী খাঁনের একজন উচ্চপদস্থ কর্মকর্তা ছিলেন। শ্রী শিব প্রসাদ মুখোপাধ্যায় ইসলাম ধর্মে ধর্মান্তরিত হয়ে নাম রাখেন শিবল খাঁ। আর এতেই নবাব মুর্শিদকুলী খাঁন খুশি হয়ে তাকে জমি এবং মিয়া উপাধি প্রদান করেন। নবাব তাকে যে জমি দান করেন, তার পরিমাণ ছিলো এক ভাটায় যতদূর যাওয়া যায় তার সমান। পরবর্তীতে জমিদার শিবল খাঁর ছেলে কালে খাঁ জমিদারীর আওতায় আরো অনেক মৌজা যোগ করেন। মোট ৫৬টি মৌজা এই জমিদারীর আওতায় ছিলো।
জমিদার বাড়িটির প্রবেশমুখে কয়েকটি গেইট বা প্রবেশদ্বার রয়েছে। ভিতরে জমিদারদের তৈরি করা বাসস্থান বা প্রাসাদ রয়েছে। একটি অন্ধকার কূপ রয়েছে। তবে এখন সবগুলোই প্রায় ধ্বংসের মুখে। জমিদার বাড়িটিতে মুঘলিয় নকশায় তৈরি করা একটি মসজিদ এবং জমিদার কালে খাঁ মিয়া ও তার স্ত্রী জুলেখার জোড়া কবর। জমিদার বাড়ির পাশেই মুঘল আমলে খালের উপর তৈরি করা একটা ব্রিজও রয়েছে। এছাড়াও এই জমিদার বাড়ির আওতাধীন এলাকায় এখনো কিছু মুঘল আমলের স্থাপনা রয়েছে।
তাওয়াসসুল

তাওয়াসসুল একটি আরবি শব্দ যা আরবি ওয়াসিলা, উসিলা বা উসীলা () নামক ধাতু হতে উদ্ভূত। "উসিলা" হল একটি উপায় যার মাধ্যমে কোন ব্যক্তি, লক্ষ্য বা উদ্দেশ্যের দিকে অগ্রসর, তা লাভ করা বা অর্জন করা যায়। আরেকটি রচনার একটি সংজ্ঞায় তাওয়াসসুলের সংজ্ঞার আরেকটি সংষ্করণ পাওয়া যায়, যা হল: তাওয়াসসুল একটি আরবি শব্দ যা উসীলা নামক একটি ক্রিয়াবাচক বিশেষ্য হতে এসেছে, যা ইবনে মনসুরের লিসান আল-আরাবেব রচনা অনুসারে অর্থ হয়, "একটি রাজার ঘাঁটি, একটি পদমর্যাদা, বা ভক্তিমুলক কর্মকাণ্ড।"
অন্য অর্থে, এর দ্বারা রাজা বা শাসকের নিকটবর্তী হওয়ার অনুপাতে ক্ষমতার একটি পদমর্যাদাকে নির্দেশ করে। তাই তাওয়াসসুল বা তাওয়াসসুলানকে হল এসকল কারণে উসীলার ব্যবহার। ধর্মীয় দৃষ্টিকোণে, তাওয়াসসুল হল আল্লাহর কাছে পৌছানোের জন্য বা আল্লাহর সাহায্য লাভের জন্য উসীলাকে ব্যবহার করা।
দেওয়ানগঞ্জ সরকারি উচ্চ বিদ্যালয়

দেওয়ানগঞ্জ সরকারি উচ্চ বিদ্যালয় জামালপুর জেলার দেওয়ানগঞ্জ উপজেলাতে অবস্থিত একটি স্বনামধন্য ও প্রাচীনতম শিক্ষাপ্রতিষ্ঠান। ১৯১৯ সালে "দেওয়ানগঞ্জ কো-অপারেটিভ স্কুল" নামে এর যাত্রা শুরু হয়। ১৯৮৬ সালে প্রতিষ্ঠানটি সরকারীকরন হয়।
ব্রিটিশ আমলে এই অঞ্চলের প্রাদেশিক রেজিস্ট্রার মি ডনোফন এই শিক্ষাপ্রতিষ্ঠান প্রতিষ্ঠা করেন। শুরুতে তৎকালীন "কো-অপারেটিভ ব্যাংক" প্রতিষ্ঠানটি চালু করার জন্য অর্থ বরাদ্দ দেয়, যে কারণে এর নাম হয় "দেওয়ানগঞ্জ কো-অপারেটিভ স্কুল"। এসময় বিশিষ্ট শিক্ষানুরাগী ছমির উদ্দিন তালুকদার স্কুলের জন্য ১২ বিঘা জমি দান করেন। ১৯৮৬ সালে এটি সরকারি শিক্ষাপ্রতিষ্ঠানের মর্যাদা লাভ করে। ১৯৫২ সালের মহান মার্তৃভাষা আন্দোলনে এই প্রতিষ্ঠানের শিক্ষার্থীদের ছিল গৌরবউজ্জ্বল ভূমিকা। ১৯৭১ সালে স্বাধীনতা যুদ্ধের সময় পাকবাহিনী এই স্কুল দখল করে ব্যপক দমন, নিপীড়নের উদ্দ্যেশ্যে "টর্চার সেল" তৈরি করে।
দেওয়ানগঞ্জ শহরের প্রাণকেন্দ্রে অবস্থিত এই বিদ্যালয়। সুবিশাল খেলার মাঠের এক প্রান্তে ব্রিটিশ আমলে নির্মিত মূল ভবন যা এখন পরিত্যক্ত প্রায়। এর পাশেই একটি দ্বিতল ভবন সহ আরো কিছু অবকাঠামোতে চলছে পাঠদান সহ অন্যান্য কার্যক্রম। মাঠের এক পাশে দেওয়ানগঞ্জ উপজেলার "কেন্দ্রীয় শহীদ মিনার", এর পাশেই স্কাউট ভবন। অবকাঠামোগত উন্নয়নের জন্য বাংলাদেশ সরকার ২০১৭ সালে এই বিদ্যালয়কে বিশেষ বাজেটের অন্তর্ভুক্ত করে।
গ্রন্থাগার, বিজ্ঞানাগার, কম্পিউটার ল্যাব ও ল্যাবরেটরি সহ আধুনিক মাল্টিমিডিয়া ক্লাসের ব্যবস্থা আছে এখানে। শিক্ষার্থীদের মধ্যে অনেকেই বিতর্ক, সঙ্গীত, নৃত্য সহ বিভিন্ন সহপাঠ কার্যক্রমে পারদর্শী এবং বিভিন্ন জাতীয় প্রতিযোগিতায় অংশগ্রহণ করে থাকে।
১৯৭১ সালের মার্চ মাসেই মুক্তি সংগ্রামের প্রস্তুতি হিসেবে এই বিদ্যালয়ের মাঠে মুক্তিযোদ্ধা প্রশিক্ষণ ক্যাম্প চালু করা হয়। দেওয়ানগঞ্জ থানা থেকে অস্ত্র সরবরাহ করে সাহায্য করা হতো। এয়ার ফোর্সের রুহুল আমিন বাদশা এবং আনসার বাহিনীর কমান্ডার এসএম আব্দুল খালেক মুক্তিযোদ্ধাদের প্রশিক্ষন দিতেন। ১৯৭১ এর ২৬শে এপ্রিল পাকবাহিনী অস্ত্রসস্ত্রে সজ্জিত হয়ে, ভারি গোলা-বারুদ সহ দেওয়ানগঞ্জ আক্রমণ করে। এসময় তারা এই স্কুল দখল করে ব্যপক ক্ষতি সাধন করে এবং এখানে একটি "টর্চার সেল" তৈরি করে। পরবর্তিতে বিজয়ের প্রাক্কালে মুক্তিযোদ্ধারা এই স্থান আবার দখলে নেয়।
১৯৭৪ সালের সেপ্টেম্বর মাসে তৎকালীন প্রধানমন্ত্রী বঙ্গবন্ধু শেখ মুজিবুর রহমান দেওয়ানগঞ্জের বন্যা কবলিত মানুষকে দেখার জন্য আসেন। সেসময়ে তিনি এই স্কুলের খেলার মাঠে কিছুক্ষণ অবস্থান করেন এবং সমবেত জনতার সাথে শুভেচ্ছা বিনিময় করেন) ।
বাংলাদেশের বিদ্যালয়সমূহের তালিকা
সুপারহিরো চলচ্চিত্র

একটি সুপারহিরো চলচ্চিত্র হলো একটি চলচ্চিত্র যা এক বা একাধিক সুপারহিরোদের কর্মকাণ্ডের উপর কেন্দ্রিত: ব্যক্তিগণ যারা সাধারণ মানুষদের তুলনা অতিমানবীয় ক্ষমতার অধিকারী এবং জনগণকে রক্ষা করায় নিয়োজিত। এই প্রকারের চলচ্চিত্রগুলিতে উপাদান হিসেবে সাধারণত রয়েছে মারপিঠধর্মী, রোমাঞ্চকর, কল্পকাহিনী বা বিজ্ঞান-কল্পকাহিনী। সুপারহিরোদের প্রথম চলচ্চিত্রগুলি স্বাভাবিকভাবে একটি নির্দিষ্ট চরিত্রের উপর নির্মিত, যা প্রায়শ তাদের বিশেষ ক্ষমতার উৎপত্তির কাহিনির এবং তাদের সবচেয়ে প্রখ্যাত অতিমানবীয় খলনায়ক বা প্রধান শত্রুর সাথে প্রথমবারের জন্য সংঘর্ষের উপর কেন্দ্রিত।
বেশিরভাগ সুপারহিরো কমিক্সের উপর ভিত্তি করে নির্মিত।
ফরিদগঞ্জ উত্তর ইউনিয়ন

ফরিদগঞ্জ উত্তর বাংলাদেশের চাঁদপুর জেলার অন্তর্গত ফরিদগঞ্জ উপজেলার একটি সাবেক ইউনিয়ন।
ফরিদগঞ্জ উত্তর ইউনিয়ন ছিল ফরিদগঞ্জ উপজেলার আওতাধীন ১৩নং ইউনিয়ন পরিষদ। ২০০৫ সালের ১ সেপ্টেম্বর ফরিদগঞ্জ উত্তর ইউনিয়নের সম্পূর্ণ অংশ নিয়ে ফরিদগঞ্জ পৌরসভা গঠিত হলে ইউনিয়ন পরিষদ কার্যক্রম বিলুপ্ত হয়ে যায়।
বালিথুবা পশ্চিম ইউনিয়ন

বালিথুবা পশ্চিম বাংলাদেশের চাঁদপুর জেলার অন্তর্গত ফরিদগঞ্জ উপজেলার একটি ইউনিয়ন।
বালিথুবা পশ্চিম ইউনিয়নের আয়তন ৪,১০৭ একর।
২০১১ সালের পরিসংখ্যান অনুযায়ী বালিথুবা পশ্চিম ইউনিয়নের জনসংখ্যা ২৪,৬৯৩ জন। এর মধ্যে পুরুষ ১১,৮৭৭ জন এবং মহিলা ১২,৮১৬ জন। মোট পরিবার ৫,২৯৪টি।
ফরিদগঞ্জ উপজেলার উত্তর-পশ্চিমাংশে বালিথুবা পশ্চিম ইউনিয়নের অবস্থান। এ ইউনিয়নের দক্ষিণে গোবিন্দপুর উত্তর ইউনিয়ন, পূর্বে বালিথুবা পূর্ব ইউনিয়ন, উত্তরে চাঁদপুর সদর উপজেলার রামপুর ইউনিয়ন ও শাহ মাহমুদপুর ইউনিয়ন এবং পশ্চিমে চাঁদপুর সদর উপজেলার বাগাদী ইউনিয়ন ও বালিয়া ইউনিয়ন অবস্থিত।
বালিথুবা পশ্চিম ইউনিয়ন ফরিদগঞ্জ উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম ফরিদগঞ্জ থানার আওতাধীন। এটি জাতীয় সংসদের ২৬৩নং নির্বাচনী এলাকা চাঁদপুর-৪ এর অংশ।
২০১১ সালের পরিসংখ্যান অনুযায়ী বালিথুবা পশ্চিম ইউনিয়নের সাক্ষরতার হার ৫৪.৫%।
বালিথুবা পূর্ব ইউনিয়ন

বালিথুবা পূর্ব বাংলাদেশের চাঁদপুর জেলার অন্তর্গত ফরিদগঞ্জ উপজেলার একটি ইউনিয়ন।
বালিথুবা পূর্ব ইউনিয়নের আয়তন ৩,৯৬৯ একর।
২০১১ সালের পরিসংখ্যান অনুযায়ী বালিথুবা পূর্ব ইউনিয়নের জনসংখ্যা ২৭,৭৮০ জন। এর মধ্যে পুরুষ ১২,৬৭৯ জন এবং মহিলা ১৫,১০১ জন। মোট পরিবার ৫,৯৮০টি।
ফরিদগঞ্জ উপজেলার উত্তরাংশে বালিথুবা পূর্ব ইউনিয়নের অবস্থান। এ ইউনিয়নের পশ্চিমে বালিথুবা পশ্চিম ইউনিয়ন; দক্ষিণে গোবিন্দপুর উত্তর ইউনিয়ন, পাইকপাড়া দক্ষিণ ইউনিয়ন ও পাইকপাড়া উত্তর ইউনিয়ন; পূর্বে সুবিদপুর পশ্চিম ইউনিয়ন এবং উত্তরে চাঁদপুর সদর উপজেলার রামপুর ইউনিয়ন অবস্থিত।
বালিথুবা পূর্ব ইউনিয়ন ফরিদগঞ্জ উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম ফরিদগঞ্জ থানার আওতাধীন। এটি জাতীয় সংসদের ২৬৩নং নির্বাচনী এলাকা চাঁদপুর-৪ এর অংশ।
২০১১ সালের পরিসংখ্যান অনুযায়ী বালিথুবা পূর্ব ইউনিয়নের সাক্ষরতার হার ৫৯.৭%।
সুবিদপুর পূর্ব ইউনিয়ন

সুবিদপুর পূর্ব বাংলাদেশের চাঁদপুর জেলার অন্তর্গত ফরিদগঞ্জ উপজেলার একটি ইউনিয়ন।
সুবিদপুর পূর্ব ইউনিয়নের আয়তন ৩,৯৬৫ একর।
২০১১ সালের পরিসংখ্যান অনুযায়ী সুবিদপুর পূর্ব ইউনিয়নের জনসংখ্যা ২৩,৭২৪ জন। এর মধ্যে পুরুষ ১১,০২১ জন এবং মহিলা ১২,৭০৩ জন। মোট পরিবার ৪,৮৩০টি।
ফরিদগঞ্জ উপজেলার উত্তর-পূর্বাংশে সুবিদপুর পূর্ব ইউনিয়নের অবস্থান। এ ইউনিয়নের পশ্চিমে সুবিদপুর পশ্চিম ইউনিয়ন, দক্ষিণে গুপ্টি পূর্ব ইউনিয়ন, পূর্বে হাজীগঞ্জ উপজেলার গন্ধর্ব্যপুর দক্ষিণ ইউনিয়ন ও বড়কুল পূর্ব ইউনিয়ন, উত্তরে হাজীগঞ্জ উপজেলার বড়কুল পশ্চিম ইউনিয়ন এবং উত্তর-পশ্চিমে হাজীগঞ্জ উপজেলার হাজীগঞ্জ সদর ইউনিয়ন অবস্থিত।
সুবিদপুর পূর্ব ইউনিয়ন ফরিদগঞ্জ উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম ফরিদগঞ্জ থানার আওতাধীন। এটি জাতীয় সংসদের ২৬৩নং নির্বাচনী এলাকা চাঁদপুর-৪ এর অংশ।
২০১১ সালের পরিসংখ্যান অনুযায়ী সুবিদপুর পূর্ব ইউনিয়নের সাক্ষরতার হার ৬০.১%।
যোগাযোগ ব্যবস্থার অন্যতম বাহন সিএজি-চালিত অটোরিক্সা। মোটরসাইকেল, বাইসাইকেল, এবং বর্ষাকালে নৌকার ব্যবহার উল্লেখযোগ্য।
প্রধান খাল কামতা ডাকাতিয়া শাখা নদী থেকে উৎপত্তি হয়ে পনিশাইর এবং বাসারা বাজারের পাস ঘেসে তেলিসাইর এর উত্তর দিকে প্রবাহিত হয়েছে।
ঐতিহ্যবাহী এবং উল্লেখযোগ্য হাট বাসারা বাজার, সপ্তাহে ৩দিন এই বাজারে হাট বসে।
সুবিদপুর পশ্চিম ইউনিয়ন

সুবিদপুর পশ্চিম বাংলাদেশের চাঁদপুর জেলার অন্তর্গত ফরিদগঞ্জ উপজেলার একটি ইউনিয়ন।
সুবিদপুর পশ্চিম ইউনিয়নের আয়তন ৩,৫৬০ একর।
২০১১ সালের পরিসংখ্যান অনুযায়ী সুবিদপুর পশ্চিম ইউনিয়নের জনসংখ্যা ২৩,৫০৪ জন। এর মধ্যে পুরুষ ১১,০৯১ জন এবং মহিলা ১২,৪১৩ জন। মোট পরিবার ৪,৯৪৪টি।
ফরিদগঞ্জ উপজেলার উত্তরাংশে সুবিদপুর পশ্চিম ইউনিয়নের অবস্থান। এ ইউনিয়নের পশ্চিমে বালিথুবা পূর্ব ইউনিয়ন, দক্ষিণে পাইকপাড়া উত্তর ইউনিয়ন ও গুপ্টি পূর্ব ইউনিয়ন, পূর্বে সুবিদপুর পূর্ব ইউনিয়ন এবং উত্তরে হাজীগঞ্জ উপজেলার হাজীগঞ্জ সদর ইউনিয়ন অবস্থিত।
সুবিদপুর পশ্চিম ইউনিয়ন ফরিদগঞ্জ উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম ফরিদগঞ্জ থানার আওতাধীন। এটি জাতীয় সংসদের ২৬৩নং নির্বাচনী এলাকা চাঁদপুর-৪ এর অংশ।
২০১১ সালের পরিসংখ্যান অনুযায়ী সুবিদপুর পশ্চিম ইউনিয়নের সাক্ষরতার হার ৫৯.৯%।
মোঃ নূরুল আমিন: সরকারি কর্মকর্তা ও ও।
গুপ্টি পূর্ব ইউনিয়ন

গুপ্টি পূর্ব বাংলাদেশের চাঁদপুর জেলার অন্তর্গত ফরিদগঞ্জ উপজেলার একটি ইউনিয়ন।
গুপ্টি পূর্ব ইউনিয়নের আয়তন ৩,৫৭১ একর।
২০১১ সালের পরিসংখ্যান অনুযায়ী গুপ্টি পূর্ব ইউনিয়নের জনসংখ্যা ২২,৫৪০ জন। এর মধ্যে পুরুষ ১০,৪৫৭ জন এবং মহিলা ১২,০৮৩ জন। মোট পরিবার ৪,৬৯৩টি।
ফরিদগঞ্জ উপজেলার উত্তর-পূর্বাংশে গুপ্টি পূর্ব ইউনিয়নের অবস্থান। এ ইউনিয়নের উত্তরে সুবিদপুর পূর্ব ইউনিয়ন ও সুবিদপুর পশ্চিম ইউনিয়ন, পশ্চিমে পাইকপাড়া উত্তর ইউনিয়ন ও গুপ্টি পশ্চিম ইউনিয়ন, দক্ষিণে গুপ্টি পশ্চিম ইউনিয়ন ও লক্ষ্মীপুর জেলার রামগঞ্জ উপজেলার কাঞ্চনপুর ইউনিয়ন এবং পূর্বে হাজীগঞ্জ উপজেলার গন্ধর্ব্যপুর দক্ষিণ ইউনিয়ন অবস্থিত।
গুপ্টি পূর্ব ইউনিয়ন ফরিদগঞ্জ উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম ফরিদগঞ্জ থানার আওতাধীন। এটি জাতীয় সংসদের ২৬৩নং নির্বাচনী এলাকা চাঁদপুর-৪ এর অংশ।
২০১১ সালের পরিসংখ্যান অনুযায়ী গুপ্টি পূর্ব ইউনিয়নের সাক্ষরতার হার ৫৭.৮%।
৫নং গুপ্টি (পূর্ব ) ইউনিয়ন পরিষদ যোগাযোগ ব্যবস্থাঃ চাঁদপুর জেলা সদর থেকে বেড়ি বাঁধ সড়কে সি. এন.জি/ অটোরিক্সা যোগে গল্লাক বাজার আসতে হবে। গল্লাক বাজারের মধ্য স্থলে ইউপি ভবনটি অবস্থিত। অথবা হাজিগঞ্জ- রামগঞ্জ আঞ্চলিক মহাসড়ক হয়ে ফকির বাজার নামতে হবে। ফকির বাজার থেকে রিক্সা/সি. এন.জি যোগে পরিষদে আসা যাবে।
ফরিদগঞ্জ উপজেলা হতে সি.এন.জি/ অটোরিক্সা যোগে রুপসা, খাজুরিয়া ও আষ্টা বাজার হয়ে গল্লাক বাজারে অবস্থিত ৫নং গুপ্টি (পূর্ব) ইউনিয়ন পরিষদে আসা যাবে।
আর গুপ্টি গ্রামের কয়েকটি প্রবেশমুখ রয়েছে। পশ্চিমে খাজুরিয়া বাজার, পূর্বে কাটাখালী/রামগঞ্জ, উত্তরে গল্লাক বাজার হয় যেকোনদিক থেকে গুপ্টি গ্রামে প্রবেশ করা যায়।
গুপ্টি বাজারঃ প্রতিদিন সকালে এ বাজারে হাট বসে।
৫নং গুপ্টি পূর্ব ইউনিয়নে মো. শাহজাহান পাটোয়ারী বর্তমানে স্থানীয় ইউনিয়ন চেয়ারম্যান পদে দায়িত্ব পালন করছেন। তিনি ২০২২ সালের জানুয়ারী মাসে অনুষ্ঠিত ইউপি নির্বাচনে জয়লাভ করেন।
পাশাপাশি ইউপি মেম্বার হিসেবে দায়িত্ব পালন করছেন মোঃ শহিদুল্লাহ এবং মহিলা মেম্বার হিসেবে দায়িত্ব পালন করছেন লিপিঁ পাল।